				|

		52013PC0497

			Pasiūlymas EUROPOS PARLAMENTO IR TARYBOS SPRENDIMAS dėl Sąjungos dalyvavimo kelių valstybių narių kartu įgyvendinamoje Europos metrologijos inovacijų ir mokslinių tyrimų programoje /* COM/2013/0497 final - 2013/0242 (COD) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
1.1.        Pasiūlymo tikslai
Šis pasiūlymas susijęs su Europos Sąjungos
dalyvavimu kelių valstybių narių įgyvendinamoje Europos metrologijos inovacijų
ir mokslinių tyrimų programoje (EMPIR).
Pagal strategiją „Europa 2020“, pavyzdinę
iniciatyvą „Inovacijų sąjunga“, Europos mokslinių tyrimų erdvės nuostatas ir
programą „Horizontas 2020“ visuotinis šios iniciatyvos tikslas – spręsti
Europos metrologijos mokslinių tyrimų sistemai kilusius uždavinius ir kuo
labiau pasinaudoti patobulintų Europos matavimo sprendimų privalumais.
Pagrindiniai EMPIR programos tikslai:
·
teikti integruotus ir tikslą atitinkančius
metrologijos sprendimus, kuriais remiamos inovacijos ir pramonės
konkurencingumas, taip pat matavimo technologijas, skirtas visuomenės
uždaviniams, pvz., sveikatos priežiūros, aplinkos ir energetikos srityse,
spręsti, įskaitant paramą formuojant ir įgyvendinant politiką;
·
sukurti integruotą Europos metrologijos mokslinių
tyrimų sistemą, kuriai netrūktų kritinės masės ir aktyvaus regioninio,
nacionalinio, Europos ir tarptautinio lygmens dalyvavimo.
1.2.        Pasiūlymo pagrindas
Šiuolaikinis aukštųjų technologijų pasaulis
sukasi aplink matavimo mokslą – metrologiją. Metrologija daro poveikį visiems
mūsų kasdienio gyvenimo aspektams, o siekiant mūsų žinių ekonomikoje skatinti
inovacijas ir ekonomikos augimą reikalingi vis tikslesni ir patikimesni
matavimai. Tai, ko negalime išmatuoti, negalime ir visiškai suprasti, todėl
negalime nei patikimai kontroliuoti, nei gaminti, nei tvarkyti. Taigi
metrologijos laimėjimai daro milžinišką poveikį mūsų pasaulio suvokimui ir
gebėjimui pasaulį keisti.
Patikimas, patikrinamas matavimas suteikia
galimybę visai mokslininkų bendruomenei kurti geresnius instrumentus ir
tobulinti mokslo žinias. Tai atveria naujas galimybes pramonei, nes sudaroma
erdvė ir sąlygos kurti inovacijas. Metrologija remiasi ir ją pasitelkus
tobulinamas pasaulinių uždavinių, kaip antai energetikos, sveikatos priežiūros
ir klimato kaitos, suvokimas ir susitarimai dėl jų.
Visų technologiškai pažangių šalių vyriausybės
palaiko metrologijos infrastruktūrą dėl jos teikiamos naudos ir aiškaus
viešosios gėrybės statuso, pateisinančio viešąją intervenciją. Stipriausios
ekonomikos pasaulio šalys didina investicijas į metrologijos mokslinius tyrimus
ir susijusią infrastruktūrą. Atsižvelgiant į investicijų į metrologiją mastą ir
jų svarbą skatinant mokslinę kompetenciją ir pramonės konkurencingumą, pavienės
valstybės narės ar jų grupė pasaulio rinkoje konkuruoti negalėtų.
Dabartinė Europos metrologijos mokslinių
tyrimų programa (EMRP) – tai bendra iniciatyva[1],
kurią įgyvendina 22 nacionaliniai metrologijos institutai. Ji grindžiama
Sutarties dėl Europos Sąjungos veikimo (SESV) 185 straipsniu, kuriame
nustatyta, kad įgyvendinant daugiametę pamatinę programą ES gali koordinuoti
nacionalines mokslinių tyrimų programas. Tarpiniame vertinime pripažinta
iniciatyvos vertė. Pagrindinis EMRP laimėjimas – akivaizdi integracija, nes
bendrai programuojama 50 % konkrečiai metrologijos moksliniams tyrimams
Europoje skirtų nacionalinių lėšų. Įgyvendinant programą sumažintas
susiskaidymas, išvengta nereikalingo pastangų dubliavimosi, o glaudžiu
bendradarbiavimu su geriausiais mokslininkais sutelkiant išteklius pagrindinėms
sritims sudarytos sąlygos kritinei masei pasiekti. EMRP projektais sukurti
Europos matavimo sprendimai, skirti pagrindiniams visuomenės uždaviniams
spręsti, ir bendras Europos indėlis nustatant standartus ir taisykles.
Nors vykdant EMRP padaryta didelė pažanga,
tapo akivaizdu, kad, siekiant didinti metrologijos mokslinių tyrimų poveikį
ekonomikos augimui ir pastangoms spręsti socialinius ir ekonominius uždavinius,
sistemai reikėtų įveikti keletą iššūkių.
Vykdant tolesnę programą EMPIR bus prisidėta
prie keleto strategijos „Europa 2020“ pavyzdinių iniciatyvų, kurioms įtaką daro
metrologijos moksliniai tyrimai, įskaitant „Inovacijų sąjungą“, „Europos
skaitmeninę darbotvarkę“, „Tausiai išteklius naudojančią Europą“ ir „Integruotą
globalizacijos eros pramonės politiką“. Šio tikslo bus siekiama kuriant
inovacinius gamtos išteklių valdymo sprendimus, remiant standartizavimo
procesą, kad būtų sudarytos sąlygos pasaulinei prekybai naujais produktais ir
paslaugomis, ir, pavyzdžiui, leidžiant veiksmingai išbandyti ryšių palydovus.
Programa EMPIR taps svaria priemone siekiant programos „Horizontas 2020“
tikslų, nes bus remiamos su keletu programos „Horizontas 2020“ prioritetų
tiesiogiai susijusios temos.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
2.1.        Konsultacijos dėl Europos
metrologijos mokslinių tyrimų programos ateities
Komisija surengė išsamias konsultacijas dėl
Europos metrologijos mokslinių tyrimų programos ateities. Viešose
konsultacijose internetu 2012 m. dalyvavo 624 respondentai. Jie pateikė
savo nuomonę dėl metrologijos mokslinių tyrimų aktualumo, nurodė problemas,
kylančias Europos metrologijos mokslinių tyrimų sistemai, ir įvertino keletą
politikos galimybių. 72 % atsakymų atsiuntė organizacijos, 28 % – asmenys. Dauguma
atsakiusių organizacijų buvo mokslinių tyrimų organizacijos (32 %) ir įmonės (16 %,
iš kurių 69 % – MVĮ). Per konsultacijas paaiškėjo keletas problemų, įskaitant nepakankamą
naudojimą pramonėje, nacionalinių metrologijos institutų ir platesnės mokslo
bendruomenės bendradarbiavimo trūkumą, labai skirtingus gebėjimus ES valstybėse
narėse, nepakankamą mokslininkų judumą po NMI ir Europos standartizavimo
tarnybų nedalyvavimą.
Praėjus trejiems metams
nuo programos vykdymo pradžios ekspertų grupė parengė tarpinį EMRP vertinimą.
Komisija ataskaitą patvirtino 2012 m. balandžio mėn. Tarpiniame vertinime
pripažinta iniciatyvos vertė ir nustatyta didelė pažanga mokslinių tyrimų
koordinavimo srityje. Grupė laikėsi požiūrio, kad „EMRP
yra tinkamai valdoma bendra Europos mokslinių tyrimų programa, vos per dvejus
įgyvendinimo metus jau pasiekusi palyginti aukštą mokslinės, valdymo ir
finansinės integracijos lygį“ ir kad „EMRP neabejotinai pavyko sukurti
metrologijos EMTE (Europos mokslinių tyrimų erdvė)“.
Tarpiniame vertinime
kritiškiau įvertinta nepadaryta pažanga siekiant sistemos prieinamumo geriausio
mokslo ir gebėjimų ugdymo struktūroms. Pasiūlyta nustatyti
specialias priemones, kuriomis, siekiant didinti metrologijos mokslinių tyrimų
socialinį ir ekonominį poveikį, visomis būsimomis iniciatyvomis būtų remiami
inovacijų ir reglamentavimo ir (arba) standartizavimo veiksmų planai.
2012 m. per poveikio vertinimo
iniciatyvinės grupės posėdžius Komisija taip pat konsultavosi su savo
tarnybomis, ir tai buvo naudinga planuojant ir rengiant poveikio vertinimo ataskaitą,
visų pirma, tai padėjo išdėstyti problemą ir nustatyti EMPIR programos svarbą
kitiems Europos Komisijos generaliniams direktoratams.
2.2.        Politikos galimybės
Poveikio
vertinimo ataskaitos galutinėje versijoje nurodytos tokios galimybės:
Pagal 1 galimybę („Jokių
specialių ES veiksmų“) pasibaigus EMRP dabartiniam finansavimo etapui
2013 m. ES dalyvavimas EMRP būtų nutrauktas. ES mokslinių tyrimų
politikoje, programose arba finansavime nebūtų numatyta jokių specialių
nuostatų dėl EMRP tikslų rėmimo. Galimybė gauti ES finansavimą būtų numatyta
tik dalyvaujant konkursuose ad hoc projektų finansavimui pagal programą
„Horizontas 2020“ gauti, kai teikiamo projekto tema apima metrologijos
aspektus.
Pagal 2 galimybę
(„Įprasta veikla – EMRP2“) būtų toliau vykdoma tokia pati iniciatyva, kurios
dėmesio centre – vien fundamentinių ir į uždavinius orientuotų mokslinių tyrimų
koordinavimas ir integravimas. Tam būtų paskelbta keletas kvietimų teikti
nuomones dėl pramonei aktualių dalykų.
Pagal 3 galimybę
(„Patobulinta 185 straipsnio iniciatyva – EMPIR“) būtų pasinaudota EMRP
laimėjimais ir įgyvendinama platesnio užmojo, labiau integruota 185 straipsnio
iniciatyva, suderinta su strategijos „Europa 2020“ tikslais. Programa būtų
praplėsta, į ją įtraukiant specialius modulius, skirtus pramonės moksliniams
tyrimams ir naudojimui pramonėje, standartizavimo rėmimui ir gebėjimų ugdymui.
Dėl pasikeitusios apimties programos pavadinimas „Europos metrologijos
mokslinių tyrimų programa“ būtų pakeistas į „Europos metrologijos mokslinių
tyrimų ir inovacijų programą“. Taikant šią galimybę veikloje aktyviau dalyvautų
suinteresuotosios šalys, be to, tiesiogiai dalyvautų platesnė mokslininkų
bendruomenė. ES finansavimo pagal programą „Horizontas 2020“ lygis, palyginti
su Septintąja bendrąja programa, padidėtų, nes reikėtų išteklių didesnės
apimties ir ilgesnės trukmės programai. Dalyvaujančių valstybių skaičius
išaugtų nuo 22 iki [28].
2.3.        Poveikio vertinimo rezultatai
Poveikio vertinimo
ataskaitoje daroma išvada, kad 3 galimybė yra akivaizdžiai priimtiniausia dėl
jos veiksmingumo siekiant tikslų, produktyvumo ir rezultatų pagal visus
kriterijus darnos. Viešų konsultacijų rezultatai tą
visiškai patvirtina (93 % respondentų ją
įvertino kaip „labai tinkamą“ arba „tinkamą“).
Taikant šią galimybę, bus pasinaudota ankstesniais EMRP laimėjimais, tęsiant
dabartinę veiklą ir nuo pat pradžių integruojant papildomą veiklą, kad būtų
sprendžiamos problemos, kurių dėl dabartinės iniciatyvos struktūros spręsti
buvo neįmanoma. 2013 m. vasario mėn. ataskaitą peržiūrėjo ir patvirtino
poveikio vertinimo valdyba. Valdybos pateiktoje nuomonėje paprašyta patobulinti
poveikio vertinimo ataskaitą, – į tai buvo atsižvelgta. Visų pirma dabar
ataskaitoje geriau paaiškintos konkrečios problemos, pagrindinės jų priežastys
ir tikslų bei uždavinių santykis. Naujos programos aprašymas, lyginant ją su
dabartine iniciatyva, buvo patobulintas siekiant geriau paaiškinti, kaip
įgyvendinant naująją programą bus šalinami nustatyti trūkumai.
3.           TEISINIAI PASIŪLYMO ASPEKTAI
3.1.        Teisinis pagrindas
Pasiūlymas dėl EMPIR programos teikiamas
remiantis SESV 185 straipsniu, kuriame numatyta galimybė Europos Sąjungai
dalyvauti mokslinių tyrimų ir plėtros programose, kurias įgyvendina kelios
valstybės narės, įskaitant dalyvavimą toms programoms vykdyti sukurtose
struktūrose.
3.2.        Subsidiarumo principas
Kadangi pasiūlymas nepriklauso išimtinei
Europos Sąjungos kompetencijai, taikomas subsidiarumo principas. Subsidiarumas
užtikrinamas pasiūlymą pagrindžiant SESV 185 straipsniu, kuriame aiškiai
numatomas Sąjungos dalyvavimas kelių valstybių narių vykdomose mokslinių tyrimų
programose.
Pasiūlymo tikslų pačios valstybės narės negali
deramai pasiekti, nes dėl metrologijos reikalavimų masto ir sudėtingumo būtinos
investicijos, viršijančios Europos NMI pagrindinius mokslinių tyrimų biudžetus.
Pačių moderniausių metrologijos sprendimų moksliniams tyrimams ir plėtrai
reikalinga kompetencija yra pasklidusi po įvairias valstybes, todėl vien
nacionaliniu lygmeniu jos sutelkti neįmanoma. Be nuoseklaus požiūrio Europos
lygmeniu ir kritinės masės kyla didelis pastangų dubliavimo, kuris lemtų
didesnes išlaidas, pavojus.
Viešosios intervencijos ES lygmeniu pridėtinė
vertė priklauso nuo ES gebėjimo sutelkti suskaidytas nacionalines mokslinių
tyrimų programas, padėti kurti bendras tarpvalstybines mokslinių tyrimų ir
finansavimo strategijas, pasiekti subjektų ir investicijų, reikalingų
metrologijos mokslinių tyrimų sistemos uždaviniams spręsti, kritinę masę, kartu
didinant viešųjų išlaidų veiksmingumą. Planuojamas ES indėlis – 50 % visų
lėšų.
3.3.        Proporcingumo principas
SESV 185 straipsniu Sąjunga raginama
„susitarusi su suinteresuotosiomis valstybėmis narėmis, [...] nuspręsti
dalyvauti mokslinių tyrimų ir plėtros programose, kurių imasi kelios valstybės
narės, taip pat dalyvauti toms programoms vykdyti sukurtose struktūrose“.
Valstybės narės yra varomoji iniciatyvos jėga.
Pasiūlymas atitinka proporcingumo principą,
nes valstybės narės bus atsakingos už savo bendros programos sukūrimą ir visus
veiklos aspektus. Dabartinės EMRP iniciatyvos speciali vykdomoji struktūra –
asociacija EURAMET e.V. – įrodė, kad ji gali programą vykdyti
veiksmingai ir efektyviai. Sąjunga skatins geresnį koordinavimą, užtikrins
sąveiką su ES politika ir programos „Horizontas 2020“ prioritetais ir
užtikrins, kad būtų prisidedama prie tos politikos ir prioritetų įgyvendinimo,
stebės programos įgyvendinimą ir užtikrins ES finansinių interesų apsaugą.
3.4.        Pasirinkta priemonė
Siūloma EMPIR iniciatyva grindžiama SESV 185
straipsniu. Iš tarpinio vertinimo išvadų ir poveikio vertinime aptartų
politikos galimybių analizės matyti, kad 185 straipsnis – tinkamiausia priemonė
EMPIR programos tikslams pasiekti.
3.5.        Dalyvavimo taisyklių išimtys
EMPIR skirtą dalyvaujančių valstybių
finansavimą daugiausia sudaro atrinktų projektų įgyvendinimo tiesioginės
išlaidos, dengiamos iš nacionaliniams metrologijos institutams (NMI) ir
specializuotiems institutams (SI) skirto institucinio finansavimo. Iš NMI ir SI
institucinio finansavimo padengiamos atitinkamos jų pridėtinės projektams
skirtos išlaidos (netiesioginės projektų išlaidos), nefinansuojamos pagal
EMPIR.
NMI ir SI skirtas ES įnašas turi atitikti
dalyvaujančių valstybių įnašus, atsižvelgiant ne vien į minėtą institucinį
finansavimą, bet ir į dalyvaujančių valstybių įnašus grynaisiais pinigais,
susijusius su administracinėmis išlaidomis (iki 30 mln. EUR), ir į
Sąjungos finansavimo dalį, skirtą kitiems subjektams (apie 90 mln. EUR).
Todėl planuojamas ES įnašas, skirtas NMI ir SI, yra 210 mln. EUR
(43,75 %), o dalyvaujančių valstybių įnašas, skirtas NMI ir SI, yra
270 mln. EUR (56,25 %).
Atitikties principo laikymasis bus užtikrintas
koreguojant ES įnašą ir nustatant mažesnio fiksuoto dydžio ES finansavimą,
skirtą netiesioginėms NMI ir SI išlaidoms, palyginti su dydžiu, nustatytu
programos „Horizontas 2020“ dalyvavimo taisyklėmis. Iš EMRP projektuose,
kuriuose padengiamos visos netiesioginės išlaidos, dalyvaujančių NMI ir SI
duomenų matyti, kad jų finansavimo reikalavimus atitinkančios netiesioginės
išlaidos siekia 140 % projektų finansavimo reikalavimus atitinkančių
tiesioginių išlaidų pagal Septintosios bendrosios programos dalyvavimo
taisykles, todėl NMI ir SI deklaruos finansavimo reikalavimus atitinkančias
netiesiogines išlaidas, kurios bus kompensuojamos pagal fiksuotą 5 % jų
finansavimo reikalavimus atitinkančių tiesioginių išlaidų dydį. Kiti
projektuose dalyvaujantys juridiniai subjektai bus finansuojami pagal programos
„Horizontas 2020“ dalyvavimo taisykles.
NMI ir SI galios nuo 24 straipsnio nukrypti
leidžianti nuostata.
Pasiūlyme numatomos apsaugos priemonės,
kuriomis užtikrinama, kad specialiai vykdomajai struktūrai skiriant finansinę
paramą trečiosioms šalims būtų taikomi vienodų sąlygų ir skaidrumo principai,
ir būtų apsaugoti ES finansiniai interesai. Be to, jame numatoma, kad su šiais
klausimais susijusios išsamios nuostatos būtų įtrauktos į susitarimą, kurį turi
sudaryti Sąjunga ir speciali vykdomoji struktūra.
4.           POVEIKIS BIUDŽETUI
Kartu su šiuo sprendimu pateikiamoje
finansinėje teisės akto pasiūlymo pažymoje nurodytas numatomas poveikis
biudžetui. Sąjungos finansinis įnašas, įskaitant ELPA asignavimus, EMPIR
programai neviršija 300 mln. EUR galiojančiomis kainomis visą bendrosios
programos „Horizontas 2020“ laikotarpį. Įnašai bus skirstomi pagal tokius
uždavinius ir temas[2]:
·
pirmavimas nanotechnologijų, pažangiųjų medžiagų,
biotechnologijų, pažangios gamybos ir perdirbimo srityse (52,5 mln. EUR);
·
pirmavimas informacinių ir ryšių technologijų
srityje (37,5 mln. EUR);
·
visos gyvenimo trukmės sveikatos gerinimas ir
visuotinės gerovės didinimas (60 mln. EUR);
·
maisto tiekimo gerinimas, tvaraus žemės ūkio, jūrų
ir jūrininkystės mokslinių tyrimų ir bioekonomikos plėtojimas (15 mln.
EUR);
·
perėjimas prie patikimos, tvarios ir konkurencingos
energetikos sistemos (60 mln. EUR);
·
taupiai išteklius naudojančios, aplinkai
nekenksmingos, saugios ir nenutrūkstamos Europos transporto sistemos sukūrimas
(22,5 mln. EUR);
·
taupiai išteklius naudojančios ir klimato kaitos
poveikiui atsparios ekonomikos sukūrimas ir tvarus žaliavų tiekimas
(52,5 mln.).
Sprendimo ir įgaliojimo susitarimo, kurį turi
sudaryti Komisija ir speciali vykdomoji struktūra, nuostatomis privalo būti
užtikrinta ES finansinių interesų apsauga.
5.           NEPRIVALOMI DUOMENYS
5.1.        Paprastinimas
Šiuo pasiūlymu bus supaprastintos (ES arba
nacionalinių) valdžios institucijų ir tarnybų bei privačiojo sektoriaus
subjektų administracinės procedūros.
ES tiesiogiai palaikys ryšius su specialia
EMPIR vykdomąja struktūra, kuri bus atsakinga už ES įnašo skyrimą, stebėjimą ir
jo panaudojimo ataskaitų teikimą.
5.2.        Nuostata dėl peržiūros,
keitimo, laikinojo galiojimo
Pasiūlyme numatyta ne vėliau kaip 2018 m.
atlikti tarpinę peržiūrą.
5.3.        Europos ekonominė erdvė
Siūlomas teisės aktas susijęs su Europos
ekonomine erdve, todėl turėtų būti taikomas ir joje.
2013/0242 (COD)
Pasiūlymas
EUROPOS PARLAMENTO IR TARYBOS SPRENDIMAS
dėl Sąjungos dalyvavimo kelių valstybių narių
kartu įgyvendinamoje Europos metrologijos inovacijų ir mokslinių tyrimų
programoje
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl Europos Sąjungos
veikimo, ypač į jos 185 straipsnį ir 188 straipsnio antrą pastraipą,
atsižvelgdami į Europos Komisijos pasiūlymą,
perdavus teisėkūros procedūra priimamo akto
projektą nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[3],

laikydamiesi įprastos teisėkūros procedūros,
kadangi:
1)         Komisijos komunikate
„2020 m. Europa. Pažangaus, tvaraus ir integracinio augimo strategija“[4] pabrėžiama, kad norint
Sąjungoje užtikrinti pažangų, tvarų ir integracinį augimą, būtina sudaryti
tinkamas sąlygas investuoti į žinias ir inovacijas. Tą strategiją patvirtino
Europos Parlamentas ir Taryba;
2)         2013 m. [...] Europos
Parlamento ir Tarybos reglamentu (ES) Nr. .../2013 įsteigtos bendrosios
mokslinių tyrimų ir inovacijų programos „Horizontas 2020“ (2014–2020 m.)[5] (toliau – bendroji programa
„Horizontas 2020“) tikslas – daryti didesnį poveikį moksliniams tyrimams ir
inovacijoms, prisidedant prie viešųjų sektorių tarpusavio partnerysčių
stiprinimo, be kita ko, Sąjungai pagal Sutarties 185 straipsnį dalyvaujant
kelių valstybių narių vykdomose programose;
3)         2009 m. rugsėjo
16 d. Europos Parlamento ir Tarybos sprendimu Nr. 912/2009/EB dėl
Bendrijos dalyvavimo kelių valstybių narių įgyvendinamoje Europos metrologijos
mokslinių tyrimų ir technologijų plėtros programoje[6] buvo numatytas Bendrijos
finansinis įnašas į Europos metrologijos mokslinių tyrimų programą (toliau –
EMRP), atitinkantis dalyvaujančių valstybių įnašą, tačiau neviršijantis
200 mln. EUR ir skiriamas Europos bendrijos mokslinių tyrimų,
technologinės plėtros ir demonstracinės veiklos septintosios bendrosios
programos (2007–2013 m.), nustatytos 2006 m. gruodžio 18 d. Europos Parlamento
ir Tarybos sprendimu Nr. 1982/2006/EB[7],
vykdymo laikotarpiui;
4)         2012 m. balandžio mėn.
Komisija Europos Parlamentui ir Tarybai pateikė Europos metrologijos mokslinių
tyrimų programos (EMRP) tarpinio vertinimo ataskaitą[8]. Tą vertinimą atliko ekspertų
grupė praėjus trejiems metams po programos įgyvendinimo pradžios. Ekspertų
grupė laikėsi požiūrio, kad EMRP yra tinkamai valdoma bendra Europos mokslinių
tyrimų programa, jau pasiekusi palyginti aukštą mokslinės, valdymo ir
finansinės integracijos lygį. Tačiau ekspertų grupė paminėjo tokius trūkumus,
kaip ribotas naudojimas pramonėje, ribotas mokslinės kompetencijos,
nepriklausančios metrologijos institutams, naudojimas ir nepakankamas gebėjimų
ugdymas. Be to, šios ekspertų grupės nuomone, įgyvendinant EMRP galėtų būti kuriama
labiau integruota Europos metrologijos mokslinių tyrimų erdvė;
5)         pagal 2013 m. ...
Tarybos sprendimą .../2013/ES dėl specialiosios programos, kuria įgyvendinama
Bendroji mokslinių tyrimų ir inovacijų programa „Horizontas 2020“
(2014–2020m.), įsteigimo[9]
Europos metrologijos mokslinių tyrimų programai gali būti teikiama tolesnė
parama;
6)         Europos metrologijos
inovacijų ir mokslinių tyrimų programa (toliau – EMPIR), suderinta su
strategija „Europa 2020“ ir atitinkamomis pavyzdinėmis iniciatyvomis, visų pirma
„Inovacijų sąjunga“[10],
„Europos skaitmenine darbotvarke“[11],
„Tausiai išteklius naudojančia Europa“[12]
ir „Integruota globalizacijos eros pramonės politika“[13], bus platesnės apimties
integruota programa, kurią dešimt metų (2014–2024 m.) vykdys [28] dalyvaujančios
valstybės. Palyginti su ankstesne programa, EMPIR papildomai apims inovacijų ir
naudojimo pramonėje, norminimo ir standartizavimo mokslinių tyrimų srityje bei
gebėjimų ugdymo veiklą;
7)         dalyvaujančios valstybės
ketina prisidėti prie EMPIR įgyvendinimo visą EMPIR programos laikotarpį
(2014–2024 m.);
8)         bendrosios programos
„Horizontas 2020“ įgyvendinimo laikotarpiu turėtų būti nustatyta didžiausia
Sąjungos dalyvavimo EMPIR viršutinė riba. Siekiant didelio sverto poveikio ir
aktyvesnės dalyvaujančių valstybių programų integracijos, neviršijantis
viršutinės ribos Sąjungos įnašas turėtų būti lygus dalyvaujančių valstybių
įnašui į EMPIR;
9)         laikantis Reglamento (ES)
Nr. .../2013 tikslų, visos valstybės narės ir visos su bendrąja programa
„Horizontas 2020“ susijusios šalys turėtų turėti teisę dalyvauti EMPIR;
10)       Sąjungos finansinis įnašas
turėtų būti teikiamas su sąlyga, kad dalyvaujančioms valstybėms bus taikomi
oficialūs įpareigojimai teikti įnašus EMPIR įgyvendinti ir kad jos tuos
įpareigojimus vykdys. Dalyvaujančių valstybių narių įnašai į EMPIR turėtų
apimti įnašą administracinėms išlaidoms padengti, neviršijantį 5 % EMPIR
biudžeto viršutinės ribos. Siekdamos užtikrinti gebėjimą finansuoti atrinktuose
projektuose dalyvaujančius savo nacionalinius subjektus (nacionalinius
metrologijos institutus ir specializuotus institutus), dalyvaujančios valstybės
turėtų įsipareigoti prireikus padidinti savo įnašą į EMPIR, numatydamos
50 % dydžio rezervą;
11)       bendrai įgyvendinant EMPIR
programą reikalinga vykdomoji struktūra. 2007 m. dalyvaujančios valstybės
susitarė dėl EMRP programos vykdomosios struktūros ir organizacijos – EURAMET
e.V. (toliau – EURAMET); tai – Europos regioninė metrologijos organizacija,
kuri pagal Vokietijos įstatymus yra pelno nesiekianti asociacija. EURAMET
veikla apima uždavinius ir įsipareigojimus, susijusius su metrologijos derinimu
visoje Europoje ir pasaulyje. Tapti EURAMET nariais gali visi Europos
nacionaliniai metrologijos institutai (NMI), o asocijuotaisiais nariais –
specializuoti institutai (SI). Teisė tapti nariu nepriklauso nuo to, ar
vykdomos nacionalinės metrologijos mokslinių tyrimų programos. Atsižvelgiant į
EMRP tarpinio vertinimo ataskaitos išvadą, kad EURAMET vykdomoji struktūra
veiksmingai ir kokybiškai padeda įgyvendinti EMRP, EURAMET reikėtų pasitelkti
įgyvendinant ir EMPIR.
EURAMET turėtų būti Sąjungos finansinio įnašo gavėja;
12)       siekiant EMPIR tikslų EURAMET
turėtų teikti finansinę paramą daugiausia dotacijomis, skirtomis EURAMET
lygmeniu atrinktų veiksmų dalyviams. Šie veiksmai turėtų būti atrenkami per
EURAMET organizuojamus konkursus. Atrinkus paraiškas ir paskyrus finansavimą,
kuris teikiamas iš EMPIR projektams skiriamo Sąjungos finansinio įnašo ir
dalyvaujančių valstybių įnašų, turėtų būti privaloma laikytis sudarytų
reitingų;
13)       Sąjungos finansinis įnašas
turėtų būti administruojamas pagal patikimo finansų valdymo principą, taip pat
pagal 2012 m. spalio 25 d. Europos Parlamento ir Tarybos reglamente
(ES, Euratomas) Nr. 966/2012 dėl Sąjungos bendrajam biudžetui taikomų
finansinių taisyklių[14]
ir 2012 m. spalio 29 d. Komisijos deleguotajame reglamente (ES)
Nr. 1268/2012 dėl Reglamento (ES, Euratomas) Nr. 966/2012 taikymo
taisyklių[15]
nustatytas netiesioginio valdymo taisykles;
14)       siekdama apsaugoti Sąjungos
finansinius interesus, Komisija turėtų turėti teisę sumažinti Sąjungos
finansinį įnašą arba laikinai sustabdyti ar nutraukti jo teikimą, jei EMPIR
programa būtų įgyvendinama netinkamai, iš dalies ar vėluojant arba jei
dalyvaujančios valstybės neprisidėtų, prisidėtų iš dalies arba vėluotų
prisidėti prie EMPIR programos finansavimo. Tos teisės turėtų būti numatytos
įgaliojimo susitarime, kurį turi sudaryti Sąjunga ir EURAMET;
15)       dalyvaujant pagal EMPIR
programą finansuojamuose netiesioginiuose veiksmuose taikomas 2013 m.
[...] Europos Parlamento ir Tarybos reglamentas (ES) Nr. .../2013, kuriuo
nustatomos bendrosios mokslinių tyrimų ir inovacijų programos „Horizontas 2020“
(2014–2020 m.) dalyvavimo ir sklaidos taisyklės[16]. Tačiau atsižvelgiant į
specifinius su EMPIR programos vykdymu susijusius poreikius būtina pagal to
reglamento 1 straipsnio 3 dalį [Programos „Horizontas 2020“ dalyvavimo ir
sklaidos taisyklės] numatyti nuo to reglamento nukrypti leidžiančias nuostatas;
16)       dalyvaujančių valstybių įnašą
daugiausia sudaro atrinktuose projektuose dalyvaujantiems NMI ir SI skirtas
institucinis finansavimas. Dalyvaujančių valstybių įnašas turėtų apimti įnašą
grynaisiais pinigais EMPIR administracinėms išlaidoms padengti. Dalis Sąjungos
įnašo turėtų būti skiriama kitiems nei NMI ir SI subjektams, dalyvaujantiems
atrinktuose projektuose. Apskaičiuojant Sąjungos finansinį įnašą, skirtą EMPIR
projektuose dalyvaujantiems NMI ir SI, reikėtų užtikrinti, kad EMPIR skirtas
Sąjungos įnašas neviršytų dalyvaujančių valstybių įnašo. Kadangi dalyvaujančių
valstybių NMI ir SI institucinis finansavimas atitinka pridėtines EMPIR
projektams skirtas išlaidas, kurios iš Sąjungos įnašo nekompensuojamos, reikėtų
pritaikyti reikalavimus atitinkančių netiesioginių NMI ir SI išlaidų fiksuotą
dydį pagal dydį, nustatytą Reglamentu (ES) Nr. .../2013 [kuriuo nustatomos
bendrosios mokslinių tyrimų ir inovacijų programos „Horizontas 2020“ (2014–2020
m.) dalyvavimo ir sklaidos taisyklės]. Šį fiksuotą dydį reikėtų nustatyti,
remiantis bendromis netiesioginėmis išlaidomis, kurias EMRP projektuose
dalyvaujantys NMI ir SI deklaravo kaip atitinkančias reikalavimus, kurios
nesikeis ir gali būti laikomos patikima EMPIR projektuose dalyvausiančių NMI ir
SI netiesioginių išlaidų apytiksle suma. Kadangi šios netiesioginės išlaidos
siekia 140 % bendrų tiesioginių NMI ir SI finansavimo reikalavimus
atitinkančių išlaidų, išskyrus išlaidas pagal subrangos sutartis ir nemokamus
įnašus natūra, naudotus ne jų patalpose, netiesioginių NMI ir SI išlaidų
finansavimo fiksuotas dydis turėtų būti sumažintas nuo [20 %] pagal
Reglamentą (ES) Nr. .../2013 iki 5 %. Todėl NMI ir SI reikėtų
numatyti leidžiančią nuo to reglamento 24 straipsnio nukrypti nuostatą. Kiti
EMPIR projektuose dalyvaujantys subjektai turėtų būti finansuojami pagal tą
reglamentą;
17)       finansavimo modelio pagal
Sąjungos ir kitų šalių lėšų balanso principą tinkamumas turėtų būti iš naujo
įvertintas, rengiant EMPIR tarpinį vertinimą;
18)       Sąjungos lėšų gavėjų auditu,
nustatytu šiuo sprendimu, turėtų būti užtikrintas administracinės naštos
sumažėjimas pagal Reglamentą (ES) Nr. .../2013 [bendroji programa
„Horizontas 2020“];
19)       Sąjungos finansiniai
interesai per visą išlaidų ciklą turėtų būti saugomi proporcingomis
priemonėmis, įskaitant pažeidimų prevenciją, aptikimą ir tyrimą, prarastų,
neteisingai išmokėtų ar netinkamai panaudotų lėšų susigrąžinimą ir, kai tinka,
taikant administracines ir finansines sankcijas pagal Reglamentą (ES,
Euratomas) Nr. 966/2012;
20)       Komisija turėtų atlikti
tarpinį vertinimą, kuriuo pirmiausia būtų įvertinta EMPIR programos kokybė,
veiksmingumas ir pažanga siekiant nustatytų tikslų, taip pat atlikti galutinį
vertinimą ir parengti tų vertinimų ataskaitą;
21)       todėl, Komisijos prašymu,
EURAMET ir dalyvaujančios valstybės turėtų pateikti visą informaciją, kurią
Komisija turi įtraukti į EMPIR programos vertinimo ataskaitas;
22)       sprendimo tikslas – Sąjungos
dalyvavimas EMPIR, konkrečiai siekiant remti tinkamų, integruotų ir tikslą
atitinkančių metrologijos sprendimų pateikimą ir integruotos Europos metrologijos
mokslinių tyrimų sistemos, kuriai netrūksta kritinės masės ir aktyvaus
regioninio, nacionalinio, Europos ir tarptautinio lygmens dalyvavimo, kurio
tinkamai pasiekti pačios valstybės narės negali, sukūrimą. Dėl metrologijos
reikalavimų masto ir sudėtingumo būtinos investicijos, viršijančios
nacionalinių metrologijos institutų ir jų specializuotų institutų pagrindinius
mokslinių tyrimų biudžetus. Pačių moderniausių metrologijos sprendimų
moksliniams tyrimams ir plėtrai reikalinga kompetencija yra pasklidusi po
įvairias valstybes, todėl vien nacionaliniu lygmeniu jos sutelkti neįmanoma.
Kadangi tikslų geriau siekti Sąjungos lygmeniu, pagal nuoseklų Europos metodą
integruojant nacionalines pastangas, suvienijant atskiras nacionalines
mokslinių tyrimų programas, padedant rengti bendras tarpvalstybines mokslinių
tyrimų ir finansavimo strategijas ir sutelkiant reikalingą subjektų ir
investicijų kritinę masę, vadovaudamasi Europos Sąjungos sutarties 5 straipsniu
nustatytu subsidiarumo principu, Sąjunga gali priimti priemones. Pagal tame
straipsnyje nustatytą proporcingumo principą šiuo sprendimu neviršijama to, kas
būtina nurodytiems tikslams pasiekti,
PRIĖMĖ ŠĮ SPRENDIMĄ:
1 straipsnis
Dalyvavimas Europos metrologijos inovacijų ir mokslinių tyrimų programoje
1.           Sąjunga dalyvauja Europos
metrologijos inovacijų ir mokslinių tyrimų programoje (toliau – EMPIR), kurią
pagal šiuo sprendimu nustatytas sąlygas kartu įgyvendina Belgija, Bulgarija,
Čekija, Danija, Vokietija, Estija, Airija, Graikija, Ispanija, Prancūzija,
Kroatija, Italija, Vengrija, Nyderlandai, Austrija, Lenkija, Portugalija,
Rumunija, Slovėnija, Slovakija, Suomija, Švedija, Jungtinė Karalystė ir
[Bosnija ir Hercegovina, Norvegija, Serbija, Šveicarija ir Turkija] (toliau –
dalyvaujančios valstybės).
2.           Bet kuri kita valstybė narė
ir bet kuri kita bendrosios mokslinių tyrimų ir inovacijų programos „Horizontas
2020“ (2014–2020 m.), įsteigtos Reglamentu (ES) Nr. .../2013 (toliau
– bendroji programa „Horizontas 2020“), asocijuotoji šalis gali dalyvauti EMPIR,
jei ji atitinka šio sprendimo 3 straipsnio 1 dalies c punkte nustatytas
sąlygas. 3 straipsnio 1 dalies c punkte nustatytas sąlygas atitinkančios
valstybės narės ir asocijuotosios šalys šio sprendimo įgyvendinimo tikslais
laikomos dalyvaujančiomis valstybėmis.
2 straipsnis
Sąjungos finansinis įnašas
1.           Sąjungos finansinis įnašas,
įskaitant ELPA asignavimus, EMPIR programai neviršija 300 mln. EUR. Įnašas
mokamas iš bendrojo Sąjungos biudžeto asignavimų, skirtų atitinkamoms Sprendimu
… /2013/ES įsteigtos specialiosios programos, kuria įgyvendinama bendroji
programa „Horizontas 2020“, dalims, pagal Reglamento (ES, Euratomas) Nr.
966/2012 58 straipsnio 1 dalies c punkto vi papunktį ir 60 bei 61 straipsnius.
2.           Sąjungos įnašas, kuris
neviršija 1 dalyje nustatytos didžiausios sumos, yra lygus EMPIR skirtiems
dalyvaujančių valstybių įnašams, neįskaitant dalyvaujančių valstybių įnašų
administracinėms išlaidoms, viršijančioms 5 % EMPIR biudžeto, padengti.
3.           EMPIR administracinės
išlaidos iš Sąjungos įnašo nedengiamos.
3 straipsnis
Sąjungos finansinio įnašo teikimo sąlygos
1.           Sąjungos
finansinis įnašas teikiamas tokiomis sąlygomis:
(a)
dalyvaujančios valstybės turi įrodyti, kad EMPIR
atitinka I ir II priedų reikalavimus;
(b)
dalyvaujančios valstybės arba jų paskirti nacionaliniai
metrologijos institutai turi paskirti EURAMET e.V. (toliau – EURAMET)
struktūra, atsakinga už EMPIR įgyvendinimą ir Sąjungos finansinio įnašo gavimą,
skirstymą ir panaudojimo stebėjimą;
(c)
visos dalyvaujančios valstybės turi įsipareigoti
prisidėti prie EMPIR finansavimo ir nustatyti 50 % įsipareigojimo dydžio
lėšų rezervą;
(d)
EURAMET, netiesiogiai valdydama Sąjungos biudžetą
pagal Reglamento (ES, Euratomas) Nr. 966/2012 58, 60 ir 61 straipsnius,
turi įrodyti savo gebėjimą įgyvendinti EMPIR programą, įskaitant Sąjungos įnašo
gavimą, paskirstymą ir panaudojimo stebėjimą;
(e)
pagal III priedą turi būti sukurtas EMPIR programos
valdymo modelis.
2.           Įgyvendinant EMPIR programą
Sąjungos finansinis įnašas teikiamas taip pat tokiomis sąlygomis:
(a)
EURAMET turi įgyvendinti I priede nustatytus EMPIR
programos tikslus ir II priede nurodytus veiksmus pagal dalyvavimo ir sklaidos
taisykles, nurodytas 5 straipsnyje;
(b)
pagal III priedą turi būti užtikrintas tinkamas ir
veiksmingas valdymo modelis;
(c)
EURAMET turi laikytis Reglamento (ES, Euratomas)
Nr. 966/2012 60 straipsnio 5 dalyje nustatytų ataskaitų teikimo
reikalavimų;
(d)
1 dalies c punkte nurodyti įsipareigojimai turi
būti vykdomi.
4 straipsnis
Dalyvaujančių valstybių įnašai
Dalyvaujančių valstybių įnašus sudaro:
(a)
EMPIR projektuose dalyvaujančių NMI ir
specializuotų institutų (SI) institucinio finansavimo įnašai;
(b)
finansiniai įnašai EMPIR administracinėms išlaidoms
padengti.
5 straipsnis
Dalyvavimo ir sklaidos taisyklės
1.           Reglamento (ES) Nr. ...
[programos „Horizontas 2020“ dalyvavimo ir sklaidos taisyklės] įgyvendinimo
tikslais EURAMET laikoma finansavimo įstaiga ir pagal šio sprendimo II priedą
teikia finansinę paramą netiesioginiams veiksmams.
2.           Nukrypstant nuo Reglamento
(ES) Nr. ... [programos „Horizontas 2020“ dalyvavimo ir sklaidos
taisyklės] 24 straipsnio 1 dalies, pagal EMPIR finansuojamuose projektuose
dalyvaujančių NMI ir SI reikalavimus atitinkančios netiesioginės išlaidos
nustatomos, taikant 5 % jų bendrų reikalavimus atitinkančių tiesioginių
išlaidų fiksuotą dydį, neįskaitant reikalavimus atitinkančių tiesioginių
išlaidų, susijusių su subrangos sutartimis, ir išteklių, kuriuos pateikė
trečiosios šalys ir kurie nenaudojami paramos gavėjo patalpose, sąnaudomis,
taip pat su finansine parama trečiosioms šalims.
3.           Atliekant 12 straipsnyje
nurodytą EMPIR tarpinį vertinimą, atliekamas ir visų pagal EMPIR
finansuojamuose projektuose dalyvaujančių NMI ir SI netiesioginių išlaidų ir
atitinkamo institucinio finansavimo įvertinimas.
4.           Remdamasi šiuo įvertinimu, 2
straipsnio 2 dalies tikslu EURAMET gali sumažinti 2 dalyje nustatytą fiksuotą
dydį.
5.           Jei to nepakanka, EURAMET,
nukrypdama nuo Reglamento (ES) Nr. ... [programos „Horizontas 2020“
dalyvavimo ir sklaidos taisyklės] 22 straipsnio 3 dalies, gali pagal EMPIR
finansuojamuose projektuose dalyvaujančių NMI ir SI reikalavimus atitinkančioms
išlaidoms taikyti mažesnį kompensavimo dydį.
6 straipsnis
EMPIR įgyvendinimas
1.           EMPIR programa įgyvendinama
pagal metinius darbo planus.
2.           EURAMET finansinę paramą
teikia daugiausia dotacijomis, skirtomis konkursų dalyviams.
Prieš nustatydama kiekvieno konkurso temas,
EURAMET ragina suinteresuotus asmenis arba organizacijas, priklausančius
metrologijos mokslinių tyrimų bendruomenei, taip pat naudotojus siūlyti galimas
mokslinių tyrimų temas.
7 straipsnis
Sąjungos ir EURAMET susitarimai
1.           Jei pagal Reglamento (ES,
Euratomas) Nr. 966/2012 61 straipsnio 1 dalį atliekamas EURAMET ex ante
vertinimas yra teigiamas, Komisija Sąjungos vardu su EURAMET sudaro įgaliojimo
susitarimą ir metinius lėšų pervedimo susitarimus.
2.           1 dalyje nurodytas įgaliojimo
susitarimas sudaromas pagal Reglamento (ES, Euratomas) Nr. 966/2012 58
straipsnio 3 dalį ir 60 bei 61 straipsnius ir pagal Deleguotojo reglamento (ES)
Nr. 1268/2012 40 straipsnį. Jame pateikiama ši informacija:
(a)
su veiklos rodikliais, nustatytais Sprendimo (ES)
Nr. … [Specialioji programa, kuria įgyvendinama bendroji programa
„Horizontas 2020“] II priede, susiję reikalavimai įnašui į EURAMET;
(b)
su stebėjimu, nustatytu Sprendimo (ES) Nr. …
[Specialioji programa, kuria įgyvendinama bendroji programa „Horizontas 2020“]
III priede, susiję reikalavimai įnašui į EURAMET;
(c)
specialūs veiklos rodikliai, susiję su EURAMET
veikimu;
(d)
EURAMET taikomi reikalavimai dėl informacijos apie
administracines išlaidas ir išsamių EMPIR įgyvendinimo duomenų teikimo;
(e)
duomenų, kurių reikia, kad Komisija galėtų įvykdyti
sklaidos ir ataskaitų teikimo prievoles, teikimo tvarka.
8 straipsnis
Sąjungos finansinio įnašo sumažinimas, jo mokėjimo sustabdymas arba nutraukimas
Jei EMPIR nėra įgyvendinama arba įgyvendinama
netinkamai, iš dalies ar vėluojant, Komisija, atsižvelgdama į tai, kaip EMPIR
faktiškai įgyvendinama, gali proporcingai sumažinti Sąjungos finansinį įnašą,
nutraukti arba sustabdyti jo mokėjimą.
Jei dalyvaujančios valstybės prie EMPIR
programos finansavimo neprisideda, prisideda iš dalies arba vėluodamos,
Komisija gali proporcingai sumažinti Sąjungos finansinį įnašą arba sustabdyti
ar nutraukti jo mokėjimą, atsižvelgdama į dalyvaujančių valstybių EMPIR
programai įgyvendinti skirtą finansavimo sumą.
9 straipsnis
Ex post
auditas
1.           Netiesioginių veiksmų išlaidų
ex post auditą atlieka EURAMET, vadovaudamasi Reglamento (ES)
Nr. ... [Bendroji programa „Horizontas 2020“] 23 straipsniu.
2.           1 dalyje nurodytą auditą
Komisija gali nuspręsti atlikti pati.
10 straipsnis
Sąjungos finansinių interesų apsauga
1.           Komisija atitinkamomis
priemonėmis užtikrina, kad, įgyvendinant pagal šį sprendimą finansuojamus
veiksmus, būtų apsaugoti Sąjungos finansiniai interesai ir tuo tikslu būtų
taikomos sukčiavimo, korupcijos ir kitos neteisėtos veikos prevencijos
priemonės, atliekamos veiksmingos patikros, nustačius pažeidimų susigrąžinamos
neteisėtai išmokėtos sumos ir, jei reikia, taikomos veiksmingos, proporcingos
ir atgrasomosios administracinės ir finansinės sankcijos.
2.           EURAMET suteikia Komisijos
darbuotojams ir kitiems jos ir Audito Rūmų įgaliotiems asmenims galimybę
patekti į visas jos vietas ir patalpas ir susipažinti su visa informacija,
įskaitant informaciją elektroniniu formatu, kurios jiems reikia auditui
atlikti.
3.           Europos kovos su sukčiavimu
tarnyba (OLAF) gali atlikti tyrimus, įskaitant patikras ir patikrinimus
vietoje, remdamasi Europos Parlamento ir Tarybos reglamento (EB) Nr. 1073/1999[17] ir Tarybos reglamento
(Euratomas, EB) Nr. 2185/96[18]
nuostatomis ir procedūromis, kad nustatytų sukčiavimo, korupcijos arba kitos
neteisėtos veiklos, kenkiančios Sąjungos finansiniams interesams, atvejus,
susijusius su dotacijos susitarimu, dotacijos sprendimu arba sutartimi,
finansuojamais pagal šį sprendimą.
4.           Sutartyse, dotacijos
susitarimuose ir dotacijos sprendimuose, sudaromuose įgyvendinant šį sprendimą,
yra nuostatos, kuriomis Komisija, EURAMET, Audito Rūmai ir OLAF aiškiai
įgaliojami atlikti tokį auditą ir tokius tyrimus pagal atitinkamas savo
kompetencijos sritis.
5.           Įgyvendindamos EMPIR
programą, dalyvaujančios valstybės imasi teisinių, reguliavimo, administracinių
ir kitų priemonių, būtinų Sąjungos finansiniams interesams apsaugoti, visų
pirma užtikrinti visišką visų Sąjungai priklausančių sumų susigrąžinimą pagal
Reglamentą (ES, Euratomas) Nr. 966/2012 ir Deleguotąjį reglamentą (ES) Nr.
1268/2012.
11 straipsnis
Informacijos pateikimas
1.           Komisijos prašymu, EURAMET
jai nusiunčia visą 12 straipsnyje nurodytoms ataskaitoms rengti reikalingą
informaciją.
2.           Dalyvaujančios valstybės per
EURAMET Komisijai pateikia visą su EMPIR finansiniu valdymu susijusią
informaciją, kurią jų paprašė pateikti Europos Parlamentas, Taryba arba Audito
Rūmai.
3.           Komisija 2 dalyje nurodytą
informaciją įtraukia į 12 straipsnyje nurodytas ataskaitas.
12 straipsnis
Vertinimas
1.           Komisija iki 2017 m.
gruodžio 31 d. atlieka EMPIR programos tarpinį vertinimą. Komisija
parengia to vertinimo ataskaitą, į kurią įtraukiamos Komisijos vertinimo išvados
ir pastabos. Tą ataskaitą Komisija iki 2018 m. birželio 30 d.
nusiunčia Europos Parlamentui ir Tarybai.
2.           Baigiantis Sąjungos
dalyvavimui EMPIR, bet ne vėliau kaip 2024 m. gruodžio 31 d., Komisija atlieka
galutinį EMPIR vertinimą. Komisija parengia to vertinimo ataskaitą ir joje
pateikia vertinimo rezultatus. Tą ataskaitą Komisija nusiunčia Europos
Parlamentui ir Tarybai.
13 straipsnis
Įsigaliojimas
Šis sprendimas įsigalioja dvidešimtą dieną po
jo paskelbimo Europos Sąjungos oficialiajame leidinyje.
14 straipsnis
Adresatai
Šis sprendimas skirtas valstybėms narėms.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
I PRIEDAS
EMPIR
tikslai
EMPIR bus siekiama šių bendrų tikslų:
(a)
teikti tinkamus, integruotus ir tikslą atitinkančius
metrologijos sprendimus, kuriais remiamos inovacijos ir pramonės
konkurencingumas, taip pat matavimo technologijas, skirtas visuomenės
uždaviniams, pvz., sveikatos priežiūros, aplinkos ir energetikos srityse,
spręsti, įskaitant paramą formuojant ir įgyvendinant politiką;
(b)
sukurti integruotą Europos metrologijos mokslinių
tyrimų sistemą, kuriai netrūktų kritinės masės ir aktyvaus regioninio,
nacionalinio, Europos ir tarptautinio lygmens dalyvavimo.
II
PRIEDAS
Pagal
EMPIR remiami netiesioginiai veiksmai
1.           Pagal EMPIR gali būti remiami
šie bendrų mokslinių tyrimų ir technologinės plėtros netiesioginiai veiksmai:
1.1.        moksliniai ir techniniai
veiksmai, kuriais remiama fundamentinė mokslinė metrologija ir grindžiami visi
tolesni etapai, įskaitant taikomuosius metrologijos mokslinius tyrimus ir
plėtrą, taip pat su metrologija susijusias paslaugas;
1.2.        metrologijos moksliniai
tyrimai, kuriais siekiama pateikti visuomenės uždavinių sprendimus, orientuotus
į energetiką, aplinką ir sveikatos priežiūrą;
1.3.        moksliniai tyrimai, kuriais
plėtojamos naujoviškos matavimo priemonės, kuriomis pramonė skatinama
įsisavinti metrologijos technologijas, kad galėtų skatinti pramonės inovacijas;

1.4.        ikinormatyviniai ir
bendranormatyviniai metrologijos moksliniai tyrimai ir plėtra, skirti
prioritetiniams dokumentų standartams, siekiant dalyvaujančių valstybių
metrologijos institutų kompetenciją naudoti politikos įgyvendinimui remti ir
inovacinių produktų bei paslaugų pateikimui į rinką spartinti;
1.5.        metrologijos srities gebėjimų
ugdymo veiksmai įvairiais technologiniais lygmenimis, siekiant sukurti
suderintą ir integruotą metrologijos sistemą dalyvaujančiose valstybėse.

2.           Pagal EMPIR gali būti remiami
papildomi metrologijos mokslinių tyrimų rezultatų sklaidos ir panaudojimo
veiksmai.
Pagal EMPIR gali būti remiami kiti veiksmai,
konkrečiai skirti metrologijos institutams, kurie neturi mokslinių gebėjimų
arba turi ribotus mokslinius gebėjimus, kad padėtų jiems naudotis kitomis
Europos Sąjungos, nacionalinėmis ar regioninėmis mokymo ir judumo,
tarpvalstybinio bendradarbiavimo ar investicijų į metrologijos infrastruktūrą
programomis.
3.           Pagal EMPIR gali būti remiama
organizuojama tinklų veikla, kuria propaguojama EMPIR programa ir didinamas jos
poveikis.
4.           1 dalyje nurodytus
netiesioginius veiksmus vykdo NMI ir SI. Tačiau pagal EMPIR skatinamas ir
remiamas kitų subjektų dalyvavimas. Taikant tokį požiūrį, tiems subjektams
planuojama skirti apie 15 % EMPIR biudžeto.
III PRIEDAS
EMPIR
įgyvendinimas ir valdymas
I.          EURAMET vaidmuo
1.           EURAMET atsako už EMPIR
įgyvendinimą pagal 3 straipsnį. Ji valdo EMPIR skirtą Sąjungos finansinį įnašą
ir yra atsakinga už metinio darbo plano parengimą ir įgyvendinimą, konkursų
organizavimą, paraiškų vertinimą ir reitingavimą, taip pat už visą kitą veiklą,
susijusią su metiniu darbo planu. EURAMET yra atsakinga už dotacijų valdymą,
įskaitant dotacijų susitarimų pasirašymą, Sąjungos finansinio įnašo ir išmokų
atrinktų EMPIR projektų dalyviams gavimą, skirstymą ir panaudojimo stebėjimą.
Sąjungos finansinio įnašo stebėjimas apima
kontrolės ir audito veiklą, ex ante ir (arba) ex post kontrolę,
būtinas EURAMET užduotims, kurias jai pavedė Komisija, vykdyti. Tos veiklos
tikslas – įsitikinti, kad pagrindiniai sandoriai yra teisėti bei tvarkingi ir
kad pagal dotacijų susitarimus deklaruotos išlaidos yra tinkamos finansuoti.
2.           EURAMET gali pavesti tam
tikras EMPIR įgyvendinimo administracines ir logistines užduotis
dalyvaujančioms valstybėms.
II.        EMPIR įgyvendinanti EURAMET
organizacinė struktūra
1.           Su EMPIR susijusius
sprendimus priima EMPIR komitetas.
EMPIR komitetą sudaro EURAMET narių iš
dalyvaujančių valstybių atstovai. Balsų skaičius priklauso nuo nacionalinių
įsipareigojimų, pritaikius kvadratinės šaknies taisyklę.
Komitetas visų pirma priima sprendimus dėl
strateginių mokslinių tyrimų ir inovacijų darbotvarkės, konkursų planavimo,
vertinimo peržiūros procedūros, finansuotinų projektų atrankos pagal
reitingavimo sąrašus ir finansuojamų projektų pažangos stebėjimo. Gavęs
Komisijos patvirtinimą, jis tvirtina metinį darbo planą.
Komisija dalyvauja EMPIR komiteto posėdžiuose kaip
stebėtoja. Tačiau prieš priimdamas metinį darbo planą, EMPIR komitetas privalo
gauti Komisijos sutikimą. EMPIR komitetas Komisiją kviečia į savo posėdžius ir
jai siunčia susijusius dokumentus. Komisija gali dalyvauti EMPIR komiteto
diskusijose.
2.           EMPIR komiteto pirmininką ir
jo pavaduotoją renka EMPIR komitetas. EMPIR komiteto pirmininkas yra vienas iš
dviejų EURAMET pirmininko pavaduotojų. EMPIR komiteto pirmininkas atstovauja
EURAMET su EMPIR susijusiuose reikaluose.
3.           Mokslinių tyrimų tarybą
sudaro aukšto lygio pramonės, mokslinių tyrimų, universitetų ir tarptautinių
suinteresuotųjų organizacijų ekspertai. Ši taryba teikia nepriklausomas
strategines konsultacijas dėl EMPIR metinio darbo plano. Mokslinių tyrimų
tarybos narius skiria EURAMET generalinė asamblėja.
4.           EURAMET sekretoriatas,
teikiantis EURAMET bendro pobūdžio administracinę paramą, tvarko EMPIR banko
sąskaitas.
5.           EURAMET sekretoriate
įsteigiamas Valdymo paramos skyrius, atsakingas už EMPIR įgyvendinimą ir
einamąjį valdymą.
FINANSINĖ TEISĖS AKTO PASIŪLYMO
PAŽYMA
1.           PASIŪLYMO (INICIATYVOS)
STRUKTŪRA
              1.1.    Pasiūlymo (iniciatyvos) pavadinimas
              1.2.    Atitinkama
(-os) politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis
              1.4.    Tikslai

              1.5.    Pasiūlymo
(iniciatyvos) pagrindas
              1.6.    Trukmė
ir finansinis poveikis
              1.7.    Numatytas
(-i) valdymo būdas (-ai)
2.           VALDYMO PRIEMONĖS
              2.1.    Priežiūros
ir atskaitomybės taisyklės
              2.2.    Valdymo
ir kontrolės sistema
              2.3.    Sukčiavimo
ir pažeidimų prevencijos priemonės
3.           NUMATOMAS PASIŪLYMO
(INICIATYVOS) FINANSINIS POVEIKIS
              3.1.    Atitinkama
(-os) daugiametės finansinės programos išlaidų kategorija (-os) ir biudžeto
išlaidų eilutė (-ės)
              3.2.    Numatomas
poveikis išlaidoms
              3.2.1. Numatomo poveikio
išlaidoms suvestinė
              3.2.2. Numatomas poveikis
veiklos asignavimams
              3.2.3. Numatomas poveikis
administracinio pobūdžio asignavimams
              3.2.4. Suderinamumas su
dabartine daugiamete finansine programa
              3.2.5. Trečiųjų šalių
įnašai
              3.3.    Numatomas poveikis įplaukoms
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA
1.1.        Pasiūlymo (iniciatyvos)
pavadinimas
Europos
Sąjungos dalyvavimas kelių valstybių narių kartu įgyvendinamoje Europos metrologijos
inovacijų ir mokslinių tyrimų programoje (EMPIR)
1.2.        Atitinkama (-os) politikos
sritis (-ys) VGV / VGB sistemoje[19]
Moksliniai
tyrimai ir inovacijos: Bendroji programa „Horizontas 2020“
1.3.        Pasiūlymo (iniciatyvos)
pobūdis
¨ Pasiūlymas
(iniciatyva) susijęs (-usi) su nauja priemone
¨ Pasiūlymas
(iniciatyva) susijęs (-usi) su nauja priemone, kuri bus priimta įgyvendinus
bandomąjį projektą ir (arba) atlikus parengiamuosius veiksmus[20]
¨ Pasiūlymas
(iniciatyva) susijęs (-usi) su esamos priemonės galiojimo pratęsimu
X Pasiūlymas (iniciatyva) susijęs (-usi) su
priemone, perorientuota į naują priemonę
1.4.        Tikslai
1.4.1.     Komisijos daugiametis (-čiai)
strateginis (-iai) tikslas (-ai), kurio (-ių) siekiama šiuo pasiūlymu (šia
iniciatyva)
Pagrindiniai
EMPIR programos tikslai:
1)
teikti tinkamus, integruotus ir tikslą atitinkančius metrologijos sprendimus,
kuriais remiamos inovacijos ir pramonės konkurencingumas, taip pat matavimo
technologijas, skirtas visuomenės uždaviniams, pvz., sveikatos priežiūros,
aplinkos ir energetikos srityse, spręsti, įskaitant paramą formuojant ir
įgyvendinant politiką;
2)
sukurti integruotą Europos metrologijos mokslinių tyrimų sistemą, kuriai
netrūktų kritinės masės ir aktyvaus regioninio, nacionalinio, Europos ir
tarptautinio lygmens dalyvavimo.
1.4.2.     Konkretus (-ūs) tikslas (-ai)
ir atitinkama VGV / VGB veikla
Pagrindinis
šio teisės akto pasiūlymo veiklos tikslas − Sąjungos dalyvavimas kelių
valstybių narių įgyvendinamoje bendrojoje MTTP ir inovacijų metrologijos
srityje programoje − jau numatytas MTTP bendrojoje programoje „Horizontas
2020“.
Su
šiuo veiklos tikslu susijęs konkretus tikslas – EMPIR programos, kurios
pagrindinis rezultatas – MTTP projektai, įsteigimas ir vykdymas.
1.4.3.     Numatomas (-i) rezultatas
(-ai) ir poveikis
Nurodyti poveikį, kurį
pasiūlymas (iniciatyva) turėtų turėti tiksliniams gavėjams (tikslinėms
grupėms).
Vykdant EMPIR programą, bus derinamos Sąjungos ir
nacionalinės investicijos į metrologijos mokslinius tyrimus, siekiant pasiūlyti
tinkamus, integruotus ir tikslą atitinkančius metrologijos sprendimus, kuriais
remiamos inovacijos ir pramonės konkurencingumas, taip pat matavimo
technologijas, skirtas visuomenės uždaviniams, pvz., sveikatos priežiūros,
aplinkos ir energetikos srityse, spręsti.
Taip bus sudarytos sąlygos sukurti integruotą
Europos metrologijos mokslinių tyrimų sistemą, kuriai netrūktų kritinės masės
ir aktyvaus regioninio, nacionalinio, Europos ir tarptautinio lygmens
dalyvavimo.
1.4.4.     Rezultatų ir poveikio
rodikliai
Nurodyti pasiūlymo
(iniciatyvos) įgyvendinimo stebėjimo rodiklius.
Remiantis
susijusiais rodikliais bus vertinami toliau išvardyti numatomi rezultatai:
- didinti įsisavinimą pramonėje ir tobulinti standartizavimą
Rodikliai:
a) apyvarta, susijusi su naujais ar smarkiai patobulintais produktais ir
paslaugomis, sukurtais ar patobulintais dėl EMPIR ir jos pirmtakų mokslinių
tyrimų veiklos [planinis tikslas – 400 mln. EUR]; b) į pramonę orientuotų
mokslinių tyrimų projektų dalis [planinis tikslas – 20 %]; c) verslo
investicijų į EMPIR projektus vertė; d) specialių norminimo mokslinių tyrimų
dalis [planinis tikslas – 10 %]; e) CEN / CENELEC / ISO / IEC techninių
komitetų ir lygiaverčių standartizavimo tarnybų, galinčių gauti tiesioginės
naudos iš EMPIR projektų, dalyvavimas programoje.
- paremti nuoseklią, tvarią ir integruotą Europos metrologijos sistemą,
kad būtų galima visiškai pasinaudoti ES potencialu
Rodikliai:
f) dalis specialiųjų nacionalinių metrologijos mokslinių tyrimų investicijų
Europoje koordinuojama per programą arba yra jos paskatinta [planinis tikslas –
50 %]; g) mokslininkų, nesusijusių su NMI ir (arba) SI, dalyvavimas programoje
[planinis tikslas – palyginti su EMRP, jų skaičius turi padvigubėti]; h)
investicijų iš struktūrinių fondų ir kitų su metrologija susijusių Europos, nacionalinių
ar regioninių programų lygis; i) Europos pirmavimas tarptautiniuose
metrologijos komitetuose.
Programos veiksmingumas
Rodikliai:
j) paraiškų pateikimo, vertinimo ir atrankos procedūros kokybė; k) dotacijos
suteikimo laikotarpis; l) EMPIR valdymo einamosios išlaidos [planinis tikslas –
≤ 5 %].
- pastebima ekonominė ir socialinė nauda ir indėlis įgyvendinant
pagrindinius politikos tikslus
Šis
rodiklis bus vertinamas kartu su kitais rodikliais, atliekant nepriklausomą
tarpinį ir galutinį vertinimus.
1.5.        Pasiūlymo (iniciatyvos)
pagrindas
1.5.1.     Trumpalaikiai arba ilgalaikiai
poreikiai
Įgyvendinant
EMPIR programą bus derinami Sąjungos ir nacionaliniai ištekliai ir užtikrinta,
kad metrologijos moksliniai tyrimai turėtų didesnį poveikį ekonomikos augimui
ir visuomenės uždavinių sprendimui, taip pat padėtų šalinti susidariusį Europos
metrologijos mokslinių tyrimų ir inovacijų sistemos susiskaidymą bei
struktūrinius trūkumus.
1.5.2.     Papildoma ES dalyvavimo nauda
Viešosios
intervencijos ES lygmeniu pridėtinė vertė priklauso nuo ES gebėjimo sutelkti
suskaidytas nacionalines mokslinių tyrimų programas, padėti kurti bendras
tarpvalstybines mokslinių tyrimų ir finansavimo strategijas, pasiekti subjektų
ir investicijų, reikalingų metrologijos mokslinių tyrimų sistemos uždaviniams
spręsti, kritinę masę, kartu didinant viešųjų išlaidų veiksmingumą.
EMPIR
programa bus didinamas matavimo pajėgumas ir taip daromas strateginis poveikis
Europai. Tai bus daroma nuosekliai ir suderintai, naudojant didesnę kritinę
masę, todėl bus galima priimti rentabilesnių ir sąveikių sprendimų.
1.5.3.     Panašios patirties išvados
Trūkumai,
nustatyti atliekant ankstesnės EMRP programos, įgyvendintos pagal septintąją
bendrąją programą, tarpinį vertinimą, buvo pašalinti rengiant EMPIR (speciali
parama inovacijoms, standartizavimui, gebėjimų ugdymui, programos prieinamumas
geriausio mokslo struktūroms).
1.5.4.     Suderinamumas ir galima
sąveika su kitomis atitinkamomis priemonėmis
Vykdant
EMPIR bus prisidėta prie keleto strategijos „Europa 2020“ pavyzdinių
iniciatyvų, kurioms įtaką daro metrologijos moksliniai tyrimai, įskaitant
„Inovacijų sąjungą“, „Europos skaitmeninę darbotvarkę“, „Tausiai išteklius
naudojančią Europą“ ir „Integruotą globalizacijos eros pramonės politiką“.
Programa
EMPIR taps svaria priemone siekiant programos „Horizontas 2020“ tikslų, nes bus
remiamos su programos „Horizontas 2020“ prioritetais tiesiogiai susijusios
temos.
1.6.        Trukmė ir finansinis poveikis
X Pasiūlymo (iniciatyvos) trukmė ribota
–
Pasiūlymas (iniciatyva) galioja nuo
2014 01 01 iki 2024 12 31
–
Finansinis poveikis įsipareigojimų asignavimams nuo
2014 iki 2020 m. ir mokėjimo asignavimams nuo 2014 iki 2024 m.
¨ Pasiūlymo (iniciatyvos) trukmė
neribota
–
Įgyvendinimo pradinis laikotarpis – nuo MMMM iki
MMMM,
–
vėliau – visuotinis taikymas.
1.7.        Numatytas (-i) valdymo būdas
(-ai)[21]
¨ Komisijos vykdomas tiesioginis
centralizuotas valdymas
X Netiesioginis centralizuotas valdymas,
vykdymo užduotis perduodant:
–
¨  vykdomosioms įstaigoms
–
¨  Bendrijų įsteigtoms įstaigoms[22]
–
X  nacionalinėms viešojo sektoriaus arba viešąsias
paslaugas teikiančioms įstaigoms
–
¨  asmenims, atsakingiems už konkrečių veiksmų vykdymą pagal Europos
Sąjungos sutarties V antraštinę dalį ir nurodytiems atitinkamame pagrindiniame
teisės akte, apibrėžtame Finansinio reglamento 49 straipsnyje
¨ Pasidalijamasis valdymas kartu su valstybėmis narėmis
¨ Decentralizuotas valdymas kartu su trečiosiomis valstybėmis
¨ Jungtinis valdymas
kartu su tarptautinėmis organizacijomis (nurodyti)
Jei nurodomas daugiau
kaip vienas valdymo būdas, išsamią informaciją pateikti šio punkto pastabų
skiltyje.
Pastabos
Iniciatyvai
valdyti sukurta speciali vykdomoji struktūra EURAMET (toliau – EURAMET);
jai vadovauja dalyvaujančios valstybės. Per šią organizaciją bus teikiamas
iniciatyvai skirtas Sąjungos finansinis įnašas.
2.           VALDYMO PRIEMONĖS
2.1.        Priežiūros ir atskaitomybės
taisyklės
Nurodyti dažnumą ir
sąlygas.
Įsteigus
EMPIR, jos stebėjimas bus vykdomas per metines ataskaitas, kurias teiks EURAMET.
Šias
ataskaitas papildys tarpinis vertinimas, kuris turės būti atliktas ne vėliau
kaip 2017 m. Baigiantis Sąjungos dalyvavimui EMPIR, bet ne vėliau kaip
2024 m., bus atliktas nepriklausomas galutinis vertinimas, siekiant
įvertinti, ar pasiekti tikslai, rezultatai ir poveikis.
2.2.        Valdymo ir kontrolės sistema
2.2.1.     Nustatyta rizika
1)
specialios vykdomosios struktūros pajėgumas valdyti Sąjungos biudžetą ir
saugoti ES finansinius interesus;
2)
dalyvaujančių valstybių pajėgumas finansuoti programai skirtus savo įnašus.
2.2.2.     Numatomas (-i) kontrolės metodas
(-ai)
1-a
rizika: žr. 2.3 skyrių.
2-a
rizika: ES lėšos gali būti suteiktos tik gavus įrodymus, kad nacionaliniai
finansiniai įsipareigojimai įvykdyti tiek metinio finansavimo susitarimo
lygmeniu, tiek išmokų nacionaliniams projektų dalyviams lygmeniu. Kita apsaugos
priemonė – ES finansavimas negali viršyti 50 % bendrų programoje numatytų
viešųjų lėšų, be to, iš ES biudžeto nefinansuojamos administracinės išlaidos.
2.2.3.     Kontrolės priemonių taikymo
išlaidos ir nauda ir galimas nesilaikymo lygis
Programai
įgyvendinti skirta kontrolės sistema turi teikti pakankamai tikrumo, kad bus
užtikrintas tinkamas rizikos, susijusios su veiklos veiksmingumu ir efektyvumu,
taip pat su atitinkamų sandorių teisėtumu ir tvarkingumu, valdymas, tinkamai
atsižvelgiant į ypatingą EMPIR programos kaip viešųjų sektorių partnerystės
pobūdį. Siekiant kuo labiau prisidėti prie bendrosios programos „Horizontas
2020“ tikslų įgyvendinimo ir atsižvelgiant į visuose lygmenyse patiriamas
administracines ir kitas kontrolės veiklos sąnaudas, visų pirma, tenkančias
dalyviams, kontrolės sistema turi užtikrinti pasitikėjimo ir kontrolės
pusiausvyrą.
2.3.        Sukčiavimo ir pažeidimų
prevencijos priemonės
Nurodyti dabartines
arba numatytas prevencijos ir apsaugos priemones.
Sprendimo,
kuriuo sukuriama EMPIR programa, 3 straipsnyje nurodoma, kad Sąjungos įnašas
skiriamas su sąlyga, kad EURAMET atitinka Reglamento (ES, Euratomas)
Nr. 966/2012 60 straipsnio 5 dalyje nustatytus ataskaitų teikimo
reikalavimus. Pagal 8 straipsnį Komisija įnašo teikimą gali nutraukti,
sumažinti arba laikinai sustabdyti.
Įgaliojimo
susitarimu, kurį turi sudaryti Komisija ir EURAMET pagal Reglamento (ES,
Euratomas) Nr. 966/2012 61 straipsnį, Komisijai bus pavesta prižiūrėti
EURAMET veiklą, visų pirma atliekant auditą.
3.           NUMATOMAS PASIŪLYMO
(INICIATYVOS) FINANSINIS POVEIKIS
3.1.        Atitinkama (-os) daugiametės
finansinės programos išlaidų kategorija (-os) ir biudžeto išlaidų eilutė (-ės)
·      Daugiametės finansinės programos išlaidų kategorijas ir biudžeto
eilutes nurodyti eilės tvarka. LENTELĘ ATNAUJINTI PO SUSITARIMO
SUDARYMO
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas
 Numeris [Aprašymas ………………………...……….] || DA / NDA ([23]) || ELPA šalių[24] || šalių kandidačių[25] || trečiųjų šalių || pagal Finansinio reglamento 18 straipsnio 1 dalies aa punktą
 1A || 08.0204 Programos „Horizontas 2020“ horizontalioji veikla || DA / NDA || TAIP || TAIP || TAIP || TAIP
 1A || 08 02 02 01 Pirmavimas nanotechnologijų, pažangiųjų medžiagų, biotechnologijų, pažangios gamybos ir perdirbimo srityse || DA / NDA || TAIP || TAIP || TAIP || TAIP
 1A || 08 02 03 01 Visos gyvenimo trukmės sveikatos gerinimas ir gerovės didinimas || DA / NDA || TAIP || TAIP || TAIP || TAIP
 1A || 08 02 03 02 Maisto tiekimo užtikrinimo gerinimas, tvaraus žemės ūkio, jūrų ir jūrininkystės mokslinių tyrimų ir bioekonomikos plėtojimas || DA / NDA || TAIP || TAIP || TAIP || TAIP
 1A || 08 02 03 03 Perėjimas prie patikimos, tvarios ir konkurencingos energetikos sistemos || DA / NDA || TAIP || TAIP || TAIP || TAIP
 1A || 08 02 03 04 Taupiai išteklius naudojančios, aplinkai nekenksmingos, saugios ir nenutrūkstamos Europos transporto sistemos sukūrimas || DA / NDA || TAIP || TAIP || TAIP || TAIP
 1A || 08 02 03 05 Taupiai išteklius naudojančios ir klimato kaitos poveikiui atsparios ekonomikos sukūrimas ir tvarus žaliavų tiekimas || DA / NDA || TAIP || TAIP || TAIP || TAIP
 1A || 09 04 02 01 Pirmavimas informacinių ir ryšių technologijų srityje || DA / NDA || TAIP || TAIP || TAIP || TAIP
3.2.        Numatomas poveikis išlaidoms
3.2.1.     Numatomo poveikio išlaidoms
suvestinė
mln. EUR tūkstantųjų tikslumu
 Daugiametės finansinės programos išlaidų kategorija: || Numeris 1A || 1A išlaidų kategorija „Konkurencingumas augimui ir užimtumui skatinti“
 Generaliniai direktoratai: Mokslinių tyrimų GD, Ryšių tinklų, turinio ir technologijų GD ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021–2024 metai || IŠ VISO[26]
  Veiklos asignavimai ||   ||   ||   ||   ||   ||   ||   ||   ||
 08 02 02 01 Pirmavimas nanotechnologijų, pažangiųjų medžiagų, biotechnologijų, pažangios gamybos ir perdirbimo srityse || Įsipareigojimai || 1) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500
 Mokėjimai || 2) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500
 08 02 03 01 Visos gyvenimo trukmės sveikatos gerinimas ir gerovės didinimas || Įsipareigojimai || (1a) || 5,714 || 9.143 || 9,714 || 9,714 || 9,143 || 8,572 || 8,000 ||   || 60,000
 Mokėjimai || (2 a) ||   || 0,571 || 6,057 || 9,200 || 9,714 || 9,658 || 9,086 || 15,714 || 60,000
 08 02 03 02 Maisto tiekimo užtikrinimo gerinimas, tvaraus žemės ūkio, jūrų ir jūrininkystės mokslinių tyrimų ir bioekonomikos plėtojimas || Įsipareigojimai || (1b) || 1,429 || 2,285 || 2,429 || 2,429 || 2,285 || 2,143 || 2,000 ||   || 15,000
 Mokėjimai || (2b) ||   || 0,143 || 1,514 || 2,300 || 2,429 || 2,414 || 2,271 || 3,929 || 15,000
 08 02 03 03 Perėjimas prie patikimos, tvarios ir konkurencingos energetikos sistemos || Įsipareigojimai || (1c) || 5,714 || 9,144 || 9,714 || 9,714 || 9,143 || 8,571 || 8,000 ||   || 60,000
 Mokėjimai || (2c) ||   || 0,572 || 6,057 || 9,200 || 9,714 || 9,657 || 9,086 || 15,714 || 60,000
 08 02 03 04 Taupiai išteklius naudojančios, aplinkai nekenksmingos, saugios ir nenutrūkstamos Europos transporto sistemos sukūrimas || Įsipareigojimai || (1d) || 2,143 || 3,428 || 3,643 || 3,643 || 3,429 || 3,214 || 3,000 ||   || 22,500
 Mokėjimai || (2d) ||   || 0,214 || 2,272 || 3,450 || 3,643 || 3,621 || 3,407 || 5,893 || 22,500
 08 02 03 05 Taupiai išteklius naudojančios ir klimato kaitos poveikiui atsparios ekonomikos sukūrimas ir tvarus žaliavų tiekimas || Įsipareigojimai || (1e) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500
 Mokėjimai || (2e) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500
 IŠ VISO asignavimų Mokslinių tyrimų GD || Įsipareigojimai || =1+1a - e || 25,000 || 40,000 || 42,500 || 42,500 || 40,000 || 37,500 || 35,000 ||   || 262,500
 Mokėjimai || =2+2 a - e ||   || 2,500 || 26,500 || 40,250 || 42,500 || 42,250 || 39,750 || 68,750 || 262,500
 09 04 02 01 Pirmavimas informacinių ir ryšių technologijų srityje || Įsipareigojimai || (1f) ||   ||   || 5,000 || 5,000 || 7,500 || 10,000 || 10,000 ||   || 37,500
 Mokėjimai || (2f) ||   ||   ||   || 0,500 || 5,000 || 5,250 || 7,750 || 19,000 || 37,500
 IŠ VISO asignavimų Ryšių tinklų, turinio ir technologijų GD || Įsipareigojimai || =1f ||   ||   || 5,000 || 5,000 || 7,500 || 10,000 || 10,000 ||   || 37,500
 Mokėjimai || =2f ||   ||   ||   || 0,500 || 5,000 || 5,250 || 7,750 || 19,000 || 37,500
   ||   || 3) ||   ||   ||   ||   ||   ||   ||   ||   ||
 IŠ VISO asignavimų Mokslinių tyrimų GD, Ryšių tinklų, turinio ir technologijų GD || Įsipareigojimai || =1+1a - f || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000
 Mokėjimai || =2+2a – f ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000
  IŠ VISO veiklos asignavimų || Įsipareigojimai || 4) || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000
 Mokėjimai || 5) ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000
  IŠ VISO administracinio pobūdžio asignavimų, finansuojamų konkrečių programų rinkinio lėšomis (08 01 05) || 6) || 0,131 || 0,134 || 0,136 || 0,139 || 0,142 || 0,145 || 0,148 ||   || 0,975
 IŠ VISO asignavimų pagal daugiametės finansinės programos 1A IŠLAIDŲ KATEGORIJĄ || Įsipareigojimai || =4+ 6 || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975
 Mokėjimai || =5+ 6 || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975
Šioje lentelėje
parodyti EMPIR finansavimo metiniai šaltiniai. Tačiau EMPIR biudžetas bus
vykdomas pagal 08.0204 biudžeto eilutę „Programos „Horizontas 2020“
horizontalioji veikla“.
 Daugiametės finansinės programos išlaidų kategorija: || 1A || 1A išlaidų kategorija „Konkurencingumas augimui ir užimtumui skatinti“, Administracinės išlaidos
mln. EUR tūkstantųjų tikslumu
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO
 Generaliniai direktoratai: Mokslinių tyrimų GD ||   ||
  Žmogiškieji ištekliai || 0,131 || 0,134 || 0,136 || 0,139 || 0,142 || 0,145 || 0,148 || 0,975
  Kitos administracinės išlaidos ||   ||   ||   ||   ||   ||   ||   ||
 IŠ VISO MOKSLINIŲ TYRIMŲ GD || Asignavimai || 0,131 || 0,134 || 0,136 || 0,139 || 0,142 || 0,145 || 0,148 || 0,975
 IŠ VISO asignavimų pagal daugiametės finansinės programos 1A IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 0,131 || 0,134 || 0,136 || 0,139 || 0,142 || 0,145 || 0,148 || 0,975
mln. EUR tūkstantųjų tikslumu
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021–2024 metai || IŠ VISO
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975
 Mokėjimai || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975
3.2.2.     Numatomas poveikis veiklos
asignavimams
–
¨  Pasiūlymui (iniciatyvai) įgyvendinti veiklos asignavimai nenaudojami
–
X  Pasiūlymui (iniciatyvai) įgyvendinti veiklos
asignavimai naudojami taip:
Įsipareigojimų asignavimai mln. EUR (tūkstantųjų
tikslumu)
 Nurodyti tikslus ir rezultatus ò ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai ||   || IŠ VISO
   ||   ||
 Rūšis   || Vidutinės išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Bendras skaičius || Iš viso išlaidų
 EMPIR sukūrimas ir vykdymas ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Rezultatas*, ** || MTTP projektai ||   || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
 1 konkretaus tikslo tarpinė suma || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
 IŠ VISO IŠLAIDŲ || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
1 ES įnašas, kuriuo prisidedama prie bendrų išlaidų,
neviršija 300 mln. EUR.
(*) Administracines EMPIR įgyvendinti skirtas EURAMET
e.V. išlaidas, ne didesnes kaip 30 mln. EUR [5 %], padengs
dalyvaujančios valstybės ir Sąjungos įnašo neprireiks.
(**) Kiekvienam EMPIR projektui vidutiniškai numatoma
2 mln. EUR išlaidų. Numatoma, kad iš bendro 600 mln. EUR programos
biudžeto bus finansuojama maždaug 300 projektų.
3.2.3.     Numatomas poveikis
administracinio pobūdžio asignavimams
3.2.3.1   Suvestinė
–
¨  Pasiūlymui (iniciatyvai) įgyvendinti administracinio pobūdžio
asignavimai nenaudojami
–
X  Pasiūlymui (iniciatyvai) įgyvendinti
administracinio pobūdžio asignavimai naudojami taip:
mln. EUR tūkstantųjų
tikslumu
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||
 Žmogiškieji ištekliai ||   ||   ||   ||   ||   ||   ||   ||
 Kitos administracinės išlaidos ||   ||   ||   ||   ||   ||   ||   ||
 Daugiametės finansinės programos 5 IŠLAIDŲ KATEGORIJOS tarpinė suma ||   ||   ||   ||   ||   ||   ||   ||
 Neįtraukta į daugiametės finansinės programos 5 IŠLAIDŲ KATEGORIJĄ[27]   ||   ||   ||   ||   ||   ||   ||   ||
 Žmogiškieji ištekliai || 0,131 || 0,134 || 0,136 || 0,139 || 0,142 || 0,145 || 0,148 || 0,975
 Kitos administracinio pobūdžio išlaidos ||   ||   ||   ||   ||   ||   ||   ||
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || 0,131 || 0,134 || 0,136 || 0,139 || 0,142 || 0,145 || 0,148 || 0,975
 IŠ VISO || 0,131 || 0,134 || 0,136 || 0,139 || 0,142 || 0,145 || 0,148 || 0,975
Administracinių
asignavimų poreikiai bus tenkinami panaudojant GD asignavimus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD gali būti
skiriamos pagal metinę asignavimų skyrimo procedūrą ir atsižvelgiant į biudžeto
apribojimus.
3.2.3.2   Numatomi žmogiškųjų išteklių
poreikiai
–
¨  Pasiūlymui (iniciatyvai) įgyvendinti žmogiškieji ištekliai
nenaudojami
–
X  Pasiūlymui (iniciatyvai) įgyvendinti žmogiškieji
ištekliai naudojami taip:
Sąmatą nurodyti visos darbo dienos ekvivalento
vienetais
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO
  Etatų plano pareigybės (pareigūnai ir laikinieji darbuotojai)
 08 01 01 01 (Komisijos būstinė ir atstovybės) ||   ||   ||   ||   ||   ||   ||   ||
 XX 01 01 02 (Delegacijos) ||   ||   ||   ||   ||   ||   ||   ||
 08 01 05 01 (Netiesioginiai moksliniai tyrimai) || 1 || 1 || 1 || 1 || 1 || 1 || 1 || 7
 10 01 05 01 (Tiesioginiai moksliniai tyrimai) ||   ||   ||   ||   ||   ||   ||   ||
  Išorės personalas (visos darbo dienos ekvivalento vienetais FTE)[28]
 XX 01 02 01 (CA, INT, SNE finansuojami iš bendrojo biudžeto) ||   ||   ||   ||   ||   ||   ||   ||
 XX 01 02 02 (CA, INT, JED, LA ir SNE delegacijose) ||   ||   ||   ||   ||   ||   ||   ||
 XX 01 04 yy[29]   || - būstinėje ||   ||   ||   ||   ||   ||   ||   ||
 - delegacijose ||   ||   ||   ||   ||   ||   ||   ||
 XX 01 05 02 (CA, SNE, INT – netiesioginiai moksliniai tyrimai)   ||   ||   ||   ||   ||   ||   ||   ||
 10 01 05 02 (CA, SNE, INT – tiesioginiai moksliniai tyrimai) ||   ||   ||   ||   ||   ||   ||   ||
 Kitos biudžeto eilutės (nurodyti) ||   ||   ||   ||   ||   ||   ||   ||
 IŠ VISO || 1 || 1 || 1 || 1 || 1 || 1 || 1 || 7
Žmogiškųjų išteklių
poreikiai bus tenkinami panaudojant Mokslinių tyrimų ir inovacijų GD
darbuotojus, jau paskirtus priemonei valdyti ir (arba) perskirstytus
generaliniame direktorate, ir prireikus finansuojami iš papildomų lėšų, kurios
valdančiajam GD gali būti skiriamos pagal metinę asignavimų skyrimo procedūrą
ir atsižvelgiant į biudžeto apribojimus.
Vykdytinų užduočių
aprašymas:
 Pareigūnai: dalyvavimas EMPIR komiteto ir EMPIR mokslinių tyrimų tarybos posėdžiuose, seminaruose ir sklaidos renginiuose; stebėjimas EMPIR paraiškų vertinimo procese; derybos ir susitarimų su specialia vykdomąja struktūra parengimas; metinio finansavimo sprendimo ir susijusių išmokų parengimas; metinio darbo plano tvirtinimas; įgyvendinimo stebėjimas remiantis metinėmis ataskaitomis ir tarpinio bei galutinio vertinimo koordinavimas; EMPIR įgyvendinimo finansinis ir teisinis auditas.
 Išorės personalas (netaikoma) ||
3.2.4.     Suderinamumas su dabartine
daugiamete finansine programa
–
X  Pasiūlymas (iniciatyva) atitinka dabartinę
daugiametę finansinę programą
–
¨  Atsižvelgiant į pasiūlymą (iniciatyvą), reikės pakeisti daugiametės
finansinės programos atitinkamos išlaidų kategorijos programavimą
–      ¨  Įgyvendinant
pasiūlymą (iniciatyvą) būtina taikyti lankstumo priemonę arba patikslinti
daugiametę finansinę programą
3.2.5.     Trečiųjų šalių įnašai
–
Pasiūlyme (iniciatyvoje) numatytas bendras
finansavimas apskaičiuojamas taip:
Asignavimai mln. EUR (tūkstantųjų tikslumu)
   || 2,014 || 2,015 || 2,016 || 2,017 || 2,018 || 2,019 || 2,020 || Iš viso
 Dalyvaujančios valstybės || 25,000 || 40,000 || 47,500 || 47,500 || 47,500 || 47,500 || 45,000 || 300,000
 IŠ VISO bendrai finansuojamų asignavimų || 25,000 || 40,000 || 47,500 || 47,500 || 47,500 || 47,500 || 45,000 || 300,000

Išsami informacija apie bendrą finansavimą
Suteikiamas ne didesnis kaip 300 mln. EUR
Europos Sąjungos įnašas su sąlyga, kad 2014–2024 m. laikotarpiu bent
300 mln. EUR įnašą, skirtą EMPIR, iš nacionalinių biudžetų pateiks
dalyvaujančios valstybės.
3.3.        Numatomas poveikis įplaukoms
–
X  Pasiūlymas (iniciatyva) neturi finansinio
poveikio įplaukoms
–
¨  Pasiūlymas (iniciatyva) turi finansinį poveikį:
–
¨         nuosaviems ištekliams
–
¨         įvairioms įplaukoms
[1]               2009 m. rugsėjo 16 d. Europos Parlamento
ir Tarybos sprendimas Nr. 912/2009/EB dėl Bendrijos dalyvavimo kelių
valstybių narių įgyvendinamoje Europos metrologijos mokslinių tyrimų ir
technologijų plėtros programoje, OL L 257, 2009 9 30.
[2]               Suma yra orientacinė, ji priklauso nuo Mokslinių tyrimų
GD ir Ryšių tinklų, turinio ir technologijų GD skirtos galutinės sumos
minėtiems uždaviniams ir (arba) temoms.
[3]               OL C … [EESRK nuomonė].
[4]               2010 m. kovo 3 d. COM(2010) 2020 galutinis.
[5]               OL ... [Bendroji programa „Horizontas 2020“].
[6]               OL L 257, 2009 9 30, p. 12.
[7]               OL L 412, 2006 12 30, p. 1.
[8]               2012 m. balandžio 16 d. COM(2012) 174 final.
[9]               OL … [Bendroji programa „Horizontas 2020“].
[10]             2010 m. spalio 6 d. COM(2010) 546 galutinis.
[11]             2010 m. rugpjūčio 26 d. COM(2010) 245 galutinis/2.
[12]             2011 m. sausio 26 d. COM(2011) 21.
[13]             2012 m. spalio 10 d. COM(2012) 582 final.

[14]             OL L 298, 2012 10 26.
[15]             OL L 362, 2012 12 31.
[16]             OL … [Bendroji programa „Horizontas 2020“].
[17]             OL L 136, 1999 5 31, p. 1.
[18]             OL L 292, 1996 11 15, p. 2.
[19]             VGV: veikla grindžiamas valdymas / VGB – veikla
grindžiamas biudžeto sudarymas.
[20]             Kaip nurodyta Finansinio reglamento 49 straipsnio 6 dalies
a arba b punkte.
[21]             Informacija apie valdymo būdus ir nuorodos į Finansinį
reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html.
[22]             Kaip nurodyta Finansinio reglamento 185 straipsnyje.
[23]             DIF = Diferencijuotieji asignavimai / NDA =
Nediferencijuotieji asignavimai.
[24]             ELPA – Europos laisvosios prekybos asociacija.
[25]             Šalių kandidačių ir, kai taikoma, Vakarų Balkanų
potencialių šalių kandidačių.
[26]             Suma yra orientacinė, ji priklauso nuo Mokslinių tyrimų GD
ir Ryšių tinklų, turinio ir technologijų GD skirtos galutinės sumos minėtiems
uždaviniams ir (arba) temoms.
[27]             Techninė ir (arba) administracinė pagalba bei išlaidos ES
programų ir (arba) veiksmų įgyvendinimui remti (ankstesnės BA eilutės),
netiesioginiai moksliniai tyrimai, tiesioginiai moksliniai tyrimai.
[28]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“); INT – per agentūrą įdarbintas darbuotojas
(„Intérimaire“); JED – jaunesnysis delegacijos ekspertas („Jeune Expert en
Délégation“).
[29]             Neviršijant ribos, nustatytos išorės personalui,
finansuojamam iš veiklos asignavimų (buvusių BA eilučių).


				|

		52015PC0148

			Pasiūlymas TARYBOS ĮGYVENDINIMO SPRENDIMAS kuriuo Danijai leidžiama taikyti specialią priemonę, kuria nukrypstama nuo Tarybos direktyvos 2006/112/EB 75 straipsnio /* COM/2015/0148 final - 2015/0074 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Pagal
2006 m. lapkričio 28 d. Tarybos direktyvos 2006/112/EB
dėl pridėtinės vertės mokesčio bendros sistemos
(toliau – PVM direktyva) 395 straipsnį Taryba, remdamasi Komisijos
pasiūlymu, gali vieningai leisti bet kuriai valstybei narei imtis
specialių priemonių, nukrypstant nuo tos direktyvos nuostatų,
kad būtų supaprastinta pridėtinės vertės mokesčio
(toliau – PVM) surinkimo procedūra arba užkirstas kelias tam tikrų
formų mokesčių vengimui ar sukčiavimui.
Raštu, kurį Komisija užregistravo
2015 m. sausio 13 d., Danija paprašė leisti taikyti
priemonę, kuria nukrypstama nuo PVM direktyvos 75 straipsnio.
Vadovaudamasi PVM direktyvos 395 straipsnio 2
dalimi, 2015 m. vasario 13 ir 14 d. raštais Komisija informavo kitas
valstybes nares apie Danijos prašymą. 2015 m. vasario 17 d.
raštu Komisija pranešė Danijai, kad turi visą prašymui įvertinti
būtiną informaciją.
Bendrosios aplinkybės
Siekdama supaprastinti PVM surinkimą ir
kovoti su mokesčių vengimu, 2011 m. Danija paprašė
individualios nukrypti leidžiančios nuostatos, kuri leistų sukurti
vienodo dydžio rinkliavos schemą, taikytiną vien tik verslo
reikmėms registruotoms lengvosioms krovininėms transporto
priemonėms, kurių didžiausias leidžiamas svoris neviršija trijų
tonų. Prašymą dėl nukrypti leidžiančios priemonės
Taryba patvirtino 2012 m. liepos 24 d. Įgyvendinimo sprendimu
2012/447/ES[1],
kuris baigė galioti 2014 m. gruodžio 31 d.
Jei tokia nukrypti leidžianti priemonė
nebus taikoma, pagal Danijos teisės aktus, kai transporto priemonė,
kuri užregistruota vien tik verslo reikmėms, panaudojama bet kokioms
asmeninėms reikmėms, apmokestinamasis asmuo visiškai netenka
teisės atskaityti pridėtinės vertės mokestį nuo transporto
priemonės pirkimo išlaidų. PVM, kuriuo apmokestinamos
lengvųjų krovininių transporto priemonių, kurių
didžiausias leidžiamas svoris neviršija trijų tonų, pirkimo ir
eksploatavimo išlaidos, atskaitai Danija taiko PVM direktyvos
176 straipsnyje numatytą negaliojimo sąlygą. Kai
įmonė, kuri minėtąją lengvąją krovininę
transporto priemonę užregistruoja kaip skirtą tik verslo
reikmėms, jai leidžiama atskaityti visą PVM, kuriuo apmokestinamos
transporto priemonės pirkimo ir eksploatavimo išlaidos. Tačiau
įmonei, kuri lengvąją krovininę transporto priemonę
užregistruoja kaip skirtą tiek verslo, tiek asmeninėms reikmėms,
neleidžiama atskaityti PVM, kuriuo apmokestinamos pirkimo išlaidos, bet ji gali
atskaityti visą PVM, kuriuo apmokestinamos transporto priemonės
eksploatavimo išlaidos.
Aprašytoji Danijos sistema gali būti
sudėtinga ir brangi administruoti tiek apmokestinamajam asmeniui, tiek
mokesčių administratoriui. Todėl Danija paprašė leisti
taikyti supaprastintą procedūrą, kuri anksčiau buvo leista Tarybos
įgyvendinimo sprendimu 2012/447/ES. Pasak Danijos institucijų,
ši supaprastinta procedūra pastaraisiais metais veikė labai
sklandžiai, ir jos turi rimto pagrindo ją taikyti ir toliau. Kadangi
prašymą leisti toliau taikyti priemonę Komisija gavo po to, kai
baigė galioti anksčiau suteikta nukrypti leidžianti priemonė,
šiuo pasiūlymu negalima pratęsti ankstesnės priemonės
galiojimo taip, kad ji galiotų atgaline data.
Vienodo dydžio mokesčio sistema
apmokestinamasis asmuo galėtų naudotis iki dvidešimt dienų per
kalendorinius metus už 40 DKK per dieną. 40 DKK mokestis padengtų tik
PVM; šią sumą Danijos vyriausybė nustatė remdamasi
nacionalinių statistinių duomenų analize. Pagal atskirą
nacionalinės teisės aktą panašiu mokėjimu būtų
reikalaujama padengti pajamų mokestį už naudojimąsi
įmonės automobiliu ir sumokėti kelių eismo mokesčio
priemoką. Jeigu apmokestinamasis asmuo transporto priemone naudotųsi
daugiau kaip dvidešimt dienų per kalendorinius metus, būtų
taikomos negaliojimo sąlygos taisyklės, o apmokestinamasis asmuo
visiškai prarastų teisę į atskaitą nuo transporto
priemonės pirkimo išlaidų.
Danijos mokesčių administratorius
sukūrė elektroninę sistemą, kuria naudodamiesi
apmokestinamieji asmenys vienodą dienos mokestį gali sumokėti
internetu. Valdžios institucijos mano, kad sistema supaprastina apmokestinamųjų
asmenų apskaitos prievoles ir mokesčio administratoriaus pareigą
rinkti mokestį ir juo apmokestinti.
Supaprastinta procedūra nėra
privaloma. Apmokestinamasis asmuo ir toliau gali registruoti transporto
priemonę tiek verslo, tiek asmeninėms reikmėms, jeigu tai
atitinka jo aplinkybes.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Konsultacijų ar nepriklausomo tyrimo
neprireikė. Nukrypti leidžiančios nuostatos poveikis bendrai
mokestinių įplaukų, surinktų galutinio vartojimo etape,
sumai yra labai mažas; ji naudinga įmonėms, kurios naudojasi
lengvosiomis krovininėmis transporto priemonėmis tiek
profesinėms, tiek asmeninėms reikmėms, ir supaprastina
mokesčių surinkimą.
3.           TEISINIAI PASIŪLYMO
ASPEKTAI
Sprendimu Danijai leidžiama taikyti
specialią priemonę, kuria tam tikrų transporto priemonių
naudojimo asmeninėms reikmėms apskaitos atveju nukrypstama nuo PVM
direktyvos.
Teisinis pagrindas
PVM direktyvos 395 straipsnis.
Subsidiarumo principas
Atsižvelgiant į PVM direktyvos, kuria
grindžiamas pasiūlymas, nuostatas, pasiūlymas priklauso išimtinei
Sąjungos kompetencijai. Todėl subsidiarumo principas netaikomas.
Proporcingumo principas
Pasiūlymas atitinka proporcingumo
principą dėl toliau nurodytų priežasčių.
Šis sprendimas yra susijęs su valstybei
narei jos pačios prašymu suteiktu leidimu ir nesukuria prievolės.
Kadangi nukrypti leidžiančios nuostatos
taikymo sritis ribota, speciali priemonė yra proporcinga siekiamam
tikslui, t. y. supaprastinti su PVM susijusių prievolių vykdymą
ir PVM surinkimą, taip pat kovoti su mokesčių vengimu.
Pasirinkta priemonė
Remiantis PVM direktyvos 395 straipsniu,
nukrypti nuo įprastinių PVM taisyklių galima tik Komisijos
pasiūlymu vieningai leidus Tarybai. Be to, Tarybos sprendimas yra tinkamiausia
priemonė, nes jis gali būti skirtas atskiroms valstybėms
narėms.
4.           POVEIKIS BIUDŽETUI
Pasiūlymas nedarys neigiamo poveikio
Sąjungos nuosaviems ištekliams iš PVM.
5.           NEPRIVALOMI ELEMENTAI
Pasiūlymo galiojimas yra riboto
laikotarpio.
2015/0074 (NLE)
Pasiūlymas
TARYBOS ĮGYVENDINIMO SPRENDIMAS
kuriuo Danijai leidžiama taikyti
specialią priemonę, kuria nukrypstama nuo Tarybos direktyvos
2006/112/EB 75 straipsnio
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2006 m.
lapkričio 28 d. Tarybos direktyvą 2006/112/EB dėl
pridėtinės vertės mokesčio bendros sistemos[2], ypač į jos
395 straipsnio 1 dalį,
atsižvelgdami į Europos Komisijos
pasiūlymą,
kadangi:
(1)       raštu, kurį Komisija
užregistravo 2015 m. sausio 13 d., Danija paprašė leisti taikyti
priemonę, kuria nukrypstama nuo Tarybos direktyvos 2006/112/EB
nuostatų, reglamentuojančių teisę atskaityti pirkimo
pridėtinės vertės mokestį;
(2)       Komisija 2015 m. vasario 13
ir 14 d. raštais informavo kitas valstybes nares apie Danijos prašymą.
2015 m. vasario 17 d. raštu Komisija pranešė Danijai, kad turi visą
informaciją, kuri, Komisijos nuomone, yra būtina prašymui
įvertinti;
(3)       jei prašoma nukrypti
leidžianti priemonė nebus taikoma, pagal Danijos teisės aktus, kai
lengvoji krovininė transporto priemonė, kurios didžiausias leidžiamas
svoris neviršija trijų tonų, Danijos institucijose užregistruojama
kaip skirta tik verslo reikmėms, šiuo metu apmokestinamajam asmeniui
leidžiama atskaityti visą pirkimo pridėtinės vertės mokestį
nuo transporto priemonės pirkimo ir eksploatavimo išlaidų. Jeigu
tokia transporto priemonė vėliau naudojama asmeninėms
reikmėms, apmokestinamasis asmuo netenka teisės atskaityti PVM,
kuriuo buvo apmokestintos transporto priemonės pirkimo išlaidos;
(4)       siekdama sušvelninti šios
tvarkos pasekmes, Danija paprašė leidimo taikyti specialią
priemonę, kuria nukrypstama nuo Tarybos direktyvos 2006/112/EB 75
straipsnio ir kurią anksčiau leista laikyti Tarybos įgyvendinimo
sprendimu 2012/447/ES[3],
baigusiu galioti 2014 m. gruodžio 31 d. Taikant priemonę
apmokestinamajam asmeniui, kuris užregistravo transporto priemonę kaip
skirtą tik verslo reikmėms, būtų leidžiama ją naudoti
ne verslo reikmėms ir apskaičiuoti pagal Tarybos
direktyvos 2006/112/EB 75 straipsnį paslaugų teikimu
laikomos veiklos apmokestinamąją vertę pagal vienodą dienos
tarifą ir neprarasti teisės atskaityti PVM, kuriuo buvo apmokestintos
transporto priemonės pirkimo išlaidos;
(5)       supaprastintas
skaičiavimo metodas būtų taikomas tik tuo atveju, kai transporto
priemonė ne verslo reikmėms naudojama ne daugiau kaip dvidešimt
dienų per kalendorinius metus, o už kiekvieną naudojimo ne verslo
reikmėms dieną nustatyta mokėtina vienodo tarifo PVM suma yra
40 DKK. Šią sumą Danijos vyriausybė nustatė remdamasi
nacionalinių statistinių duomenų analize;
(6)       šia priemone, kuri taikytina
lengvosioms krovininėms transporto priemonėms, kurių didžiausias
leidžiamas svoris neviršija trijų tonų, būtų supaprastintas
apmokestinamųjų asmenų, kurie verslo reikmėms užregistruotą
transporto priemonę kartais naudoja ne verslo reikmėms, su PVM
susijusių prievolių vykdymas. Tačiau apmokestinamasis asmuo ir
toliau galėtų užregistruoti lengvąją krovininę
transporto priemonę tiek verslo, tiek asmeninėms reikmėms. Taip
darydamas, apmokestinamas asmuo netektų teisės atskaityti PVM, kuriuo
apmokestinamas transporto priemonės pirkimas, tačiau iš jo
nebūtų reikalaujama mokėti dienos mokesčio už
naudojimą asmeninėms reikmėms;
(7)       leidimas taikyti
priemonę, kuria užtikrinama, kad apmokestinamasis asmuo, kuris verslo
reikmėms užregistruotą transporto priemonę kartais naudoja ne
verslo reikmėms, neprarastų visos teisės atskaityti pirkimo
pridėtinės vertės mokestį už tą transporto priemonę,
atitiktų bendrąsias atskaitos taisykles, nustatytas Tarybos
direktyvoje 2006/112/EB;
(8)       leidimas turėtų
būti riboto galiojimo ir turėtų baigti galioti 2017 m.
gruodžio 31 d.;
(9)       jeigu Danija prašytų
nukrypti leidžiančios priemonės taikymo laikotarpį po
2017 m. pratęsti dar kartą, ataskaita ir pratęsimo prašymas
Komisijai turi būti pateikti ne vėliau kaip 2017 m. kovo
31 d.,
(10)     manoma, kad nukrypti
leidžianti priemonė galėtų daryti tik nežymų poveikį
bendrai mokestinių pajamų, surenkamų galutinio vartojimo etapu,
sumai ir nedarys neigiamo poveikio Sąjungos nuosaviems ištekliams iš PVM.
PRIĖMĖ ŠĮ
SPRENDIMĄ:
1 straipsnis
Nukrypstant nuo Tarybos
direktyvos 2006/112/EB 75 straipsnio, kai apmokestinamasis asmuo savo
ar savo darbuotojų asmeninėms reikmėms arba, platesne prasme,
kitoms nei to asmens verslas reikmėms naudoja lengvąją
krovininę transporto priemonę, kuri buvo užregistruota kaip skirta
naudoti tik verslo reikmėms, Danijai leidžiama už kiekvieną tokio
naudojimo dieną nustatyti apmokestinamąją vertę remiantis
vienodu tarifu.
Šis pirmoje pastraipoje nurodytas vienodas
dienos tarifas yra 40 DKK.
2 straipsnis
1 straipsnyje minėta priemonė
taikoma tik lengvosioms krovininėms transporto priemonėms, kurių
didžiausias leidžiamas svoris neviršija trijų tonų.
Ši priemonė netaikoma, jeigu transporto
priemonė asmeninėms reikmėms naudojama daugiau kaip 20
dienų per kalendorinius metus.
3 straipsnis
Šis sprendimas įsigalioja pranešimo apie
jį dieną.
Šis sprendimas baigia galioti 2017 m. gruodžio
31 d.
Bet koks prašymas pratęsti šiame
sprendime numatytos specialiosios priemonės taikymą Komisijai
pateikiamas ne vėliau kaip 2017 m. kovo 31 d.
Kartu su tokiu prašymu pateikiama ataskaita su
priemonės, taikytos pagal šį sprendimą, apžvalga.
4 straipsnis
Šis sprendimas skirtas Danijos Karalystei.
Priimta Briuselyje
                                                                       Tarybos
vardu
                                                                       Pirmininkas
[1]               OL L 202, 2012 7 28, p. 24.
[2]               OL L 347, 2006 12 11, p. 1.
[3]               OL L 202, 2012 7 28, p. 24.